⬦Brugte Hatchback på Fyn - Se alle til salg [Fyn: 111 biler]\nNissan Qashqai 1,3 DIG-T 160 6 M/T 279.900 kr.\nFord Fiesta 1,0 EcoBoost ST-Line 164.900 kr.\nSuper fin Ford Fiesta ST-Line med bl.a LANEASSIST og FARTPILOT ST-Line, Fartpilot, Mørktonede ruder, Regnsensor, Specialfarve - Frozen White, Armlæn for med opbevaringsrum, LED kørelys og LED baglygter, Komfortpakke 1, tidligere undervognsbehandlet, vinterhjul, alu., airc., led kørelys, tågelygter, fjernb. c.lås, mørktonede ruder i bag, læderrat, stofindtræk, multifunktionsrat, håndfrit til mobil, bluetooth, android auto, apple carplay, armlæn, isofix, el-spejle, el-ruder, fartpilot, kørecomputer, infocenter, navigation, aftag. træk, sort himmel, antispin, abs, esp, servo, airbag,cd/radio, automatisk start/stop Til denne bil kan du muligvis tilkøbe 12 el. 24 måneders CarGarantie, forhør ved en af vores sælgere! Bilen er eller bliver professionelt klargjort. Kig ind og prøv en tur. Prisen er inkl leveringsomkostninger! Se denne og flere biler på www.fyns-bilsalg.dk. Har vi ikke det du søger, så kan vi nok skaffe det. Både nye og brugte biler! Husk vi tilbyder finansiering fra 0kr. i udbetaling og leasing muligheder! Med forbehold for indtastnings- og beregnings fejl.,\nSuper flot & velholdt Qashqai - Har kørt med servicekontrakt fra ny, så alt er tip top vedligeholdt.Anhængertræk - Anhængertræk - Multifunktionslæderrat - Fartpilot & Hastighedsbegrænser - Navigation - 360-Kamera inkl. bakkamera og p-sensorer - Klimaanlæg - Keyless entry m.start knap - Og meget mere Autohuset Kronsbjerg er familieejet og næsten 100 år gammelt, kun fordi vi passer rigtig godt på vores kunder! Vi hjælper dig gerne med en attraktiv finansiering - både med eller uden udbetaling og vi tager selvfølgelig din gamle bil i bytte. På vores brugte biler får du 6 måneders 100% garanti, samt en 72 punkts kontrol af bilen inden den leveres. Undgå ventetid! - Bestil tid til fremvisning via mail svendborg@kronsbjerg.dk eller ring på tlf. 62 21 64 00


Asterix Og Trylledrikkens Hemmelighed | Blu-Ray Film | Dvdoo.dk\nAsterix Og Trylledrikkens Hemmelighed, Blu-Ray\nVores brugere har bedømt Asterix Og Trylledrikkens Hemmelighed Blu-Ray til\nAltid sjovt at Asterix\nVi har gennem en årrække forhandlet alt ud i tv-serier og film på Blu-Ray. Det kan vi gøre fordi vi har utroligt mange genrer. Vi har alt på hylderne lige fra actionfilm til romantiske film.\nOg passionen består selvom synspunkterne om bordet kan være vidt forskellige og føre til sjove uoverensstemmelser og drillerier. For os er det fedt at anbefale TV-serier og film. Det er passionen, der driver os.\nHåbet er, at interessen skinner igennem når du ser Asterix Og Trylledrikkens Hemmelighed. Vi ønsker dig god fornøjelse.\nVi har været forhandler af musik, spil og film siden vi startede i 1999, og vi er derfor i dag den ældste filmbutik i Danmark. Ser man på tværs af de øvrige markeder er vi faktisk også en af Danmarks ældste onlineshops. Da dvdoo.dk blev lanceret var det som en DVD onlineshop. Og som tiden er gået, mens vores begejstring for film bare blev større og større og flere filmformater kom frem, startede interessen for musikken og spiluniverset. Det var derfor indlysende for os, at vores kunder også skulle bruge dvdoo.dk som fast forhandler af CD'er og spil.\nAt vi altid frembringer den bedste kundeoplevelse, er meget vigtigt for os. Og vores mange års branchekendskab med salg af film, musik og spil har med tiden givet os stor kendskab til, hvad kunder ønsker, når de besøger dvdoo.dk. For os er det vigtigt, at vores dybe kærlighed for film-, spil- og musikuniverset skinner tydeligt igennem, og ikke kan undgå at smitte af på dig, som besøgende i vores verden af underholdning.\nHar du et eller flere spørgsmål til film, musik eller spil kan du som regel finde svar i vores FAQ sektion. Du er naturligvis også velkommen til at ringe eller skrive til vores kundeservice, der altid hjælper dig med et smil. Dvdoo.dk ønsker dig rigtig god fornøjelse med dit besøg i vores internetbutik.


Forfatter Emne: Tankevækkende video om Facebook og sociale mediers overvågning af borgerne (Læst 3043 gange)\n« Dato: Oktober 04, 2016, 12:28:21 am »\nJeg faldt over denne tankevækkende video:\nBemærk at videoen er tosproget. Den oprindelige version er engelsk, men er i videoen oversat til italiensk. Men der er både engelsk og italiensk tekst til videoen.\nNår man siger til folk, at man er modstander af overvågningssamfundet, siger de altid, at man da sikkert bare har noget at skjule, siden man ikke bryder sig om overvågning. Men der svarer jeg altid, at selvom man ikke selv mener, at man har noget at skjule, KAN og VIL alle private informationer, som lægges ud på nettet, altid blive misbrugt før eller siden, hvis de forkerte typer kommer i besiddelse af oplysningerne.\nDerfor mener jeg, at man er meget uforsigtig, hvis man overhovedet er på sociale medier som Twitter, Facebook o.s.v.\nTænker I nogensinde over, hvor meget I udsætter jer selv for ved at blotte hele jeres privatliv på de sociale medier?\nHvis vi en dag får diktatur, så vær vis på at magthaverne VIL misbruge al den info, som I nogensinde har lagt ud på nettet.\nDet er min fornemmelse, at NSA allerede HAR et kartoktek over alle verdens borgere, hvor der står selv de mest private oplysninger om folk.\nCarl Erik Henrik Peter August Henriksen\nVægt 103 kg.\nCivil status: gift, men ofte utro (har pt. 2 bolleveninder)\nLivret: chili con carne\nAlkoholvaner: drikker i snit 4 genstande om ugen.\nKaffevaner: drikker kun to kopper kaffe om dagen\nRygevaner: ca. 10 cigaretter i døgnet\nSexvaner: Mest til missionærstillingen. Elsker dog også lak og læder. Har en alternativ fetish for urinsex, som han dyrker med én af sine to hemmelige bolleveninder.\nMotionsvaner: Kondital 33 på grund af de mange smøger. Han cykler 4 km. til og fra arbejde hver dag. En gang om ugen går han i motionscenter, hvor hans rekord er 145 kg. i bænkpres.\nVenner: Han har 8 venner, hvoraf de 2 er nære og resten overfladiske.\nInternetforbrug: Er i snit online 2½ time om dagen.\nPolitisk orientering: Stemmer på Liberal Alliance, da han selv tjener 400.000 om året og ikke ønsker at dele med andre.\nHvor meget mon NSA ved om DIG??\n« Senest Redigeret: Oktober 04, 2016, 12:43:29 am af politisk ukorrekt »\n« Svar #1 Dato: Oktober 04, 2016, 08:12:56 am »\nSpæææændende, muss ich ellers noch lige sagen...!\nVidste du for øvrigt at man kan folde den til en fin svane efter brug.. - altså når den værste fare er drevet over?\n- se bare hér:\nBare rolig, min ven - sådan har det været i mange år..\n- da jeg var knægt, da vidste købmanden nøjagtigt hvor mange bajere min far drak - at min storesøster røg i smug - og at mig og min bedste ven, Dan - engang trak et Weekend Sex i automaten udenfor butikken.\n« Svar #2 Dato: Oktober 04, 2016, 08:14:58 am »\nDet endte så med en lettere ramponeret sølvpapirshat ... Der ligner en svanesang ...\nDem der kender udtrykket ved hvad jeg mener ...\nPolitisk Ukorrekt havde ellers lovet ikke at fyre for mange konspirationsteorier af her på siderne men men ... Vores lille øgleven kan bare ikke nære sig ...\n« Senest Redigeret: Oktober 04, 2016, 08:06:04 pm af Debatsvinet »\n« Svar #3 Dato: Oktober 04, 2016, 10:20:31 am »\nFB er noget skid, og kan misbruges, helt sikker kan nogen finde på at gøre det.\nMen FB og relaterede services er også at fremragende media i tiden med katastrofer som lige nu i Haiti området, hvor over 25 million sms,r er send varsling folk to søge beskyttelses rummet.\n« Svar #4 Dato: Oktober 04, 2016, 12:27:52 pm »\nCitat fra: Debatsvinet efter Oktober 04, 2016, 08:14:58 am\nPolitisk Ukorrekt have ellers lovet ikke at fyre for mange konspirationsteorier af her på siderne men men ... Vores lille øgleven kan bare ikke nære sig ...\nAltså HR. DebatSVIN,\nnu vil jeg da ikke kalde det her en konspirationsteori. Men et faktum - at Facebook bruges af CIA og NSA til at udføre systematisk overvågning af borgerne.\nOk, mit fiktive eksempel var lidt konspiratorisk. Men det var skrevet halvt i sjov. ;)\n« Senest Redigeret: Oktober 04, 2016, 12:43:23 pm af politisk ukorrekt »\n« Svar #5 Dato: Oktober 04, 2016, 01:47:30 pm »\nCitat fra: politisk ukorrekt efter Oktober 04, 2016, 12:28:21 am\nFB har ikke flere oplysninger om dig, end du selv fodre dem med.\nHvis du smider alverdens billeder og lader dem følge din færden så kan de selvfølgelig finde ud af meget om dig, men stadig ikke mere end du selv giver dem lov til.\nAt du rammer en reklamer og er lige så hurtige væk fra den igen får ikke dem til at kende dig.\n« Svar #6 Dato: Oktober 04, 2016, 02:42:38 pm »\nAt der er overvågning af vores internetaktiviteter er et faktum. men det meste foregår ikke af den grund du angiver. Det meste overvågning bliver foretaget af google og facebook (og diverse andre sider) der holder øje med din søgehistorik og demografi, så de kan skræddersy reklameeksponering til dig. De gør det for at tjene penge, og det er prisen at betale for at bruge deres ellers gratis tjenester. Synes jeg sådanset er fair nok.\nAt efterretningstjenester kan få fat i disse og andre data er også sandsynligt (Specielt NSA, som du nævner har i hvert fald haft fingrene i kagedåsen). Lad mig først slå fast at jeg mener at det er en skandale, og bryder vores grundlovssikrede privatliv. Når det er sagt ville de ikke gide bygge de detaljer du beskriver op om folk. Det handler ikke om enkelte bidder af informationer på en person, såsom at hr. Jensen har fået en elskerinde, men om mønstre. Efterretningstjenester bruger "big data" til at udregne typiske bevægelses-mønstre, både i den virkelige verden og på nettet, og kan via algoritmer regne sig frem til de individder der er de mest sandsynlige kriminelle/terrorister. Det samme slags algoritmer google bruger til at udregne den perfekte reklamesammensætning til dig.\nDet uhyggelige potentiale ligger jo i at algoritmer også KUNNE bruges til at udpege folk med en bestemt politisk overbevisning. Det har vi ikke grund til at tro er sket, men at potentialet ligger der, gør at jeg ikke vil have at efterretningstjenster har adgang til sådan noget data.\nFor mit eget vedkommende køber jeg ikke argumentet "Hvis du ikke vil have overvågning må det være fordi du har noget at skjule.". Jeg mener at det forholder sig omvendt: "Jeg har ikke noget at skjule, så I har ingen grund til at kigge".\nFandt en lidt relevant video. Er et foredrag af matematiker Hannah Fry om hvordan algoritmer kan forudsige forbrydelser. Er ret interessant hvis du har tid til at se den:\n« Senest Redigeret: Oktober 04, 2016, 04:47:13 pm af GuBBi »\n« Svar #7 Dato: Oktober 04, 2016, 06:58:09 pm »\nJeg har prøvet at havde kontakt med mit "nærpoliti", ikke noget ondt om dem, men de kan jo slet ikke magte den opgave det er, de er flinke nok, og de kan godt se der er noget helt galt, men!, også er jeg ofret. Der skal en Pro. politibetjente til at se på min sag, bare en der afsætter 1- måske 2-timer, så vil jeg være lykkelig, uanset hvad betjenten siger, bare han lytter til mig og at han gider se de dokumenter jeg har, husk lige på, næste gang er det måske en politibetjent der bliver snydt, det er det jeg kæmper imod. Venlig Hilsen Poul Jørgensen\n« Svar #8 Dato: Oktober 05, 2016, 11:53:24 am »\nTil dem der mener, at det bare er paranoia, når man mistænker NSA og CIA for at rode rundt i folks private mails og beskeder:\nSå det er skam sandt nok, at de gør dette. Det bør man nok lige tænke over for eftertiden, når man bruger amerikanske tjenester til at sende f.eks. intime billeder til kæresten o.s.v. De havner hos NSA. ;)\nI øvrigt burde man lægge sag an mod USA, sådan som de krænker folk´s privatliv.\nJeg er klart på Putin´s side. Er efterhånden ret træt af USA´s totalitære overvågningssamfund og deres mange løgne og false flags. HEJA PUTIN!!\nP.S.: Hvis der bliver atomkrig, så er det også værre for os, hvis bomben falder i Moskva fremfor hvis den falder i USA. Alene af den grund, mener jeg, at vi holder på den forkerte hest. Afstanden i luftlinie fra Kbh. til Moskva er sølle 1500 km - mens der er 6500 km. til Washington.\n« Senest Redigeret: Oktober 05, 2016, 12:00:38 pm af politisk ukorrekt »\n« Svar #9 Dato: Oktober 05, 2016, 05:14:49 pm »\nCitat fra: politisk ukorrekt efter Oktober 05, 2016, 11:53:24 am\nFordi USA bruger metoder der potentielt kan underminere tilliden til demokratiet og individdets rettigheder, vil du støtte en stat ledet af en "kær leder" hvor der effektivt set ikke er demokrati eller individuelle rettigheder, og hvor du bliver smidt i fængsel for forkerte ytringer. Putins Rusland er alt hvad du frygter vesten er ved at blive.\nDin fjendes fjende er IKKE din ven, og på trods af alle USA's mange fejl er de uendeligt meget tættere på at være et frit demokratisk samfund end Rusland er.\n« Svar #10 Dato: Oktober 05, 2016, 05:27:12 pm »\nJeg har det faktisk ret godt med de gør dette, og frygter ikke de tre mails jeg har sendt i dag.\nVidere håber jeg på at de fanger nogen som prøver at gøre noget forkert imod dem, eller os.\nOvervågning er here to stay, og den måde de gør det på foretrækker jeg over dyneløftere og info lines til rådhuset\n« Svar #11 Dato: Oktober 05, 2016, 06:37:51 pm »\nCitat fra: joJO efter Oktober 05, 2016, 05:27:12 pm\nNå - hvem har de så fanget på grund af overvågningen?\n« Svar #12 Dato: Oktober 05, 2016, 07:03:09 pm »\nCitat fra: Anklageren efter Oktober 05, 2016, 06:37:51 pm\nNu betragter jeg dem som et klogt mand, så mine alarmklokker ringer.\nHvad har jeg nu skrevet som kan føre til dit spørgsmål.\nVil du ha et konkret svar, om noget er fanget på en overvågnings kamera ?\nSå kan jeg fortælle noget om mit gamle arbejdsplads, eller min nabo, men jeg tror nu ikke at det er det du mener.\nFor mig at se er hvad jeg skrev i orden, men min hjerne fungerer lidt anderledes end de fleste, så jeg kan nemt tage fejl.\n« Svar #13 Dato: Oktober 05, 2016, 09:27:28 pm »\nCitat fra: joJO efter Oktober 05, 2016, 07:03:09 pm\n« Senest Redigeret: Oktober 05, 2016, 09:33:41 pm af Anklageren »\n« Svar #14 Dato: Oktober 05, 2016, 09:36:35 pm »\nCitat fra: GuBBi efter Oktober 05, 2016, 05:14:49 pm\nPutin har mange fejl. Bl.a. at han er latterligt macho og homofobisk. Så min ven vil jeg ikke kalde ham. Men han er det mindste onde af Putin og Obama/Hillary, så hvis der bliver en konflikt, vil jeg hælde til mest at være på hans side. JA.\nNej, Putins´Rusland er ikke alt, hvad jeg frygter at vesten er ved at blive. USA er hvad jeg frygter, at vesten er ved at blive. Et subtilt diktatur, hvor NSA og CIA har ekstremt høje beføjelser til at overvågne befolkningen og hvor politiet hver uge dræber uskyldige mennesker, blot fordi de er på det forkerte sted på det forkerte tidspunkt. Og USA er et land, hvor der gennem de seneste mange år er begået et hav af CIA-arrangerede hoaxes og false flags. Jeg betragter CIA som verdens værste terror-organistation, meget værre end ISIS og Al Quaeda, fordi disse kun opstod på grund af CIA. Bin Laden var en CIA-marionetdukke, hvilket understreges af, at CNN på mystisk og helt utrolig vis var nede og interviewe ham i Langtbortistan få uger før 9/11 - på trods af, at det hed sig, at Bin Laden var heeeeeelt umulig at opspore. Men CNN vidste godt hvor han var. Hvorfor mon? (mit bud: CNN er i allerhøjeste grad infiltreret af CIA)....\nFor lige at understrege CNN´s involvering i false flags o.s.v., så blot et par dage før, at flyet MH377 forsvandt sporløst, var CNN´s mest feterede reporter Richard Quest ombord på netop samme fly som forsvandt. Og han var minsandten også inde i cockpittet hos samme pilot, der et par dage senere forsvandt sporløst med flyet. HA HA, man er naiv, hvis man tror, at det er et tilfælde. CNN/CIA var involveret BIG TIME i MH377´s forsvinden..\nRichard Quest i cockpittet med selvsamme pilot og på selvsamme fly, der et par dage senere forsvandt på mystisk vis. Richard Quest er CNN´s måske mest feterede reporter og menes af mange at have stærke forbindelser til CIA.....\nSå nej, GuBBi, jeg tøver ikke med at foretrække Putin og russerne fremfor et land og en regering, som har været skyld i 9/11, MH377´s mystiske forsvinden samt et hav af andre false flags og ulyksageligheder de senere mange år....\n« Senest Redigeret: Oktober 05, 2016, 09:49:47 pm af politisk ukorrekt »


En trofast ven er gået bort - Promissio\nTorsdag den 18. juni måtte vi sige farvel til en trofast ven af Promissio gennem mange år, Dr. Hanne Christensen, Christiansfeld. Hanne sov ind efter længere tids sygdom.\nHanne Christensen, eller slet og ret Dr. Hanne som hun blev kaldt, begyndte sit virke som missionær i Promissio (dengang Dansk Ethioper Mission) i 1982. I de næste 15 år rejste hun ud og hjem flere gange og arbejdede blandt andet som læge på hospitaler i Gidole og Yirga Alem. En af hendes sidste tjenester var at rejse rundt til lokale klinikker og supervisere klinikpersonalet; et arbejde hun var god til, fordi hun med sin ligefremme tilgang kom godt ud af det med høj og lav.\nDr. Hanne var meget vellidt, og hendes evne til at ”gå ind i folk med træsko på” bragte hende mange venskaber. Efter hjemkomsten til Danmark etablerede hun egen lægepraksis i Christiansfeld, hvor særligt indvandrere følte sig godt taget imod, da Dr. Hanne med sit internationale udsyn formåede at favne dem på en særlig måde.\nDr. Hanne har gennem alle årene været en trofast ven af Promissio, som troligt har deltaget i årsmøder og diverse arrangementer. Vi vil savne hendes engagement i missionens sag, men vi glæder os over, at hun er taget herfra med sin solide, kristne tro.\nDr. Hanne begraves fredag den 26. juni kl. 13.00 fra Tyrstrup Kirke i Christiansfeld. Der er plads til 130 i kirken, som fyldes efter første-til-mølle-princippet. Der vil efterfølgende være mindesamvær på Brødremenighedens Hotel, hvor der er plads til flere.


Du kan bestille et gratis produkt, når du har opsparet point og indsat dem på din profil. Det er mulig at opspare point, ved at bruge den point-kode, der findes i æsken, når du køber et Pharma Nord produkt. Bemærk, at der ikke findes point-koder i lægemidler, herunder stærke mineraler og vitaminer, samt Evelle.\nLæs mere om, hvordan du optjener dine point her\nHar du spørgmål, er du altid velkommen til at kontakte os på tlf.: 75 85 74 00 mellem kl. 9:00 og 17:00 på hverdage, samt mellem 9:00 og 16:00 på fredage.\nAlle oplysninger som registreres bliver behandlet i henhold til reglerne i Persondataloven. Det vil sige, at dine personoplysninger IKKE vil blive solgt eller videregivet til tredjemand. Som registreret har du altid mulighed for aktindsigt, og du kan gøre indsigelse mod en registrering i henhold til reglerne i Persondataloven\nPointShoppen er forbeholdt privatkunder der optjener point som led i hustandens forbrug af kosttilskud. Vi forbeholder os ret til at afvise pointshop ordrer i tilfælde af mistanke om misbrug og vil i så fald kontakte kunden.


Politikere: Hjerteløst, at Nette mister børnepenge efter kidnapning – Ekstra Bladet\nTirsdag d. 9. dec. 2014 - kl. 06:55\nPolitikere: Hjerteløst, at Nette mister børnepenge efter kidnapning\nKræver lovændring: Det er fuldstændig urimeligt, når man fratager Nette Bruun hendes børnepenge, siger flere politikere\nDer må ny lovgivning til, siger politikerne, som kalder det hjerteløst, at Nette Bruun blev frataget sine børnepenge, da hendes to døtre Yasmin og Sarah blev bortført af pigernes far.\n- Det er en helt urimelig situation, familien bliver bragt i, siger Peter Skaarup fra Dansk Folkeparti, som vil bede socialminister Manu Sareen om en redegørelse.\n- Hvis svaret fra socialministeren er, at sådan er loven, og sådan vil man praktisere den, så er der mildest talt plads til forbedring.\nSamfund TV: Lettet mor efter kidnapning: Børnene har det godt\nOgså Venstre-politikeren Ellen Trane Nørby kalder behandlingen af Nette Bruun for langt ude.\n- Jeg synes, det virker hjerteløst, og det er et eksempel på, at der fortsat er myndigheder, der glemmer at forholde sig til, hvilken frygtelig situation forældre, der har fået bortført børn, står i, siger hun.\nSocialminister Manu Sareen (R) har ikke været involveret i sagen, men siger i et skriftligt svar til Ekstra Bladet:\n- Jeg kender jo kun sagen fra Ekstra Bladets omtale. Min umiddelbare reaktion er, at moderen selvfølgelig har mulighed for at klage over den afgørelse, hun har modtaget. Jeg har i dag bedt mine embedsmænd se på, om sagen giver anledning til flere overvejelser.\nDansk politik SF: Vi skal gøre alt for at få Sarah og Yasmin hjem\nOg hvis Manu Sareen ikke gør mere, vil Peter Skaarup kræve en lovændring.\n- Så er der brug for et politisk flertal, og det kunne jo så betyde, at der kunne komme en lovændring, eller at man tilføjede noget til loven, siger Peter Skaarup.\n- Det må og skal kunne gøres anderledes.\nAdvokat Laue Traberg Smidt forklarer til Ekstra Bladet, at det er helt efter bogen, når kommunen fratager moderen børnepengene.\n- Det står i loven. Hvis ikke hun har udgiften, så får hun heller ikke børnepengene. Det er jo penge til børnene.\n- Kommunen ville administrere loven forkert, hvis de gav hende børnepenge, og så får kommunen problemer med Statsforvaltningen.\nOg i loven om børnetilskud står der, at man som forældre ikke er berettiget til børnepenge, når børnene opholder sig i udlandet.\nNyheder Mors mirakel: Bortførte børn hjem til Danmark\nMen den forklaring er Peter Skaarup ikke tilfreds med.\n- Der er i hvert fald den mulighed, at man bare udviser god, gammeldags konduite og lige klapper hesten, inden man står klar med kongens foged.\nNette Bruun er forarget og vred over den behandling, de danske myndigheder har givet hende, siden hendes børn blev bortført af deres far.\nHun stiller sig dybt uforstående over for signalet om, at hun ikke længere er mor – og dermed ikke længere er berettiget til børnepenge.\n- Hele vejen igennem har det været sådan. Og jeg synes ikke, at Danmark kan være det bekendt.\nI et opkald fra Københavns Kommune fik hun to uger efter bortførelsen at vide, at hun ikke var berettiget til at få børnepenge, idet hun ikke længere havde børnene hos sig.\nKrimi Mors mareridt: Bortført af far til Egypten\nNette Bruun kunne søndag eftermiddag så endelig bringe sine bortførte døtre hjem fra Egypten, men undervejs i forløbet har hun været dybt ulykkelig og frustreret over Danmarks håndtering af hendes sag.\nOg selv om der er blevet lukket for børnepengene, så har hun fortsat skullet betale for fritidshjem og daginstitution for at sikre sig en plads til pigerne.\n- Ja, den kører jo bare på pbs fra Københavns Kommune. Jeg har bare betalt og betalt.\nNyheder Politikere: Bortførte Sarah og Yasmin skal hjem


Pris for ny metode til hurtig evaluering af behandling for knoglemarvskræft\nForside Forskning, job, uddannelse og samarbejde Sund Forskning - nyhedsbrev fra OUH og SDU Pris for ny metode til hurtig evaluering af behandling for knoglemarvskræft\nSiden 2012 har OUH analyseret såkaldte frie lette kæder i blodet hos patienter med knoglemarvskræft for at vurdere, om sygdommen bremses af behandlingen. Nu vil en nyudviklet metode kunne medvirke til, at lægerne i fremtiden tidligt i forløbet kan se, om behandlingen har den ønskede effekt.\nTil hverdag er Charlotte Toftmann Hansen 1. reservelæge læge på hæmatologisk modtagelse på Afdeling X, OUH, hvor hun behandler patienter med knoglemarvskræft - myelomatose. Siden 2005 har hun viet sit forskerliv til at finde en hurtigere måde at finde ud af, om behandlingen for knoglemarvskræft virker.\nForskningen har givet gode resultater og kvalificeret hende til at blive den første modtager af ”DMSG Ung Forskerpris” uddelt af Dansk Myelomatose Studiegruppe.\nKnoglemarvskræft er den næst hyppigste form for blodkræft i Danmark og årligt rammer sygdommen 330 patienter. Nye behandlingsmuligheder har de seneste år medført en markant forbedring i overlevelsesmulighederne, men behandlingerne er dyre og kan give bivirkninger hos nogle patienter.\nDybere analyse giver hurtigere svar\nSom standard behandles patienter med fire omgange af en kombinationskur med kemoterapi.\nDet er effektivt og giver gode resultater, men virker bedre på nogle patienter end andre.\n– Der er fokus på at opnå et godt behandlingsresultat så tidligt som muligt. I dag måler vi effekten efter de fire runder med kemoterapi. Vi måler på antistoffer i blodet, der fortæller, om sygdommen er bremset eller mindsket. Ved at gå endnu dybere i analysen og se på en del af antistoffet, nemlig de lette kæder, vil vi hurtigere kunne se, om vi opnår den ønskede effekt, fortæller Charlotte Toftmann Hansen.\nEffektmåling efter få uger\nMed analysemetoden vil man allerede efter få uger kunne måle på effekten af behandlingen, hvor det i dag tager flere måneder.\n– Det kan være til stor gene for patienterne at gennemgå et forløb med kemoterapi, især hvis behandlingen ikke virker efter hensigten. Desuden bliver der brugt mange ressourcer, som jo desværre ikke hos alle har den tiltænkte effekt, siger Charlotte Toftmann Hansen.\nDen 28. maj modtog hun den nystiftede forskningspris af Dansk Myelomatose Studiegruppe.\n– Charlotte Toftmann Hansen får prisen for sit arbejde med at udvikle analysen, der forkorter afklaringen af behandlingens effekt. Det er et stort fremskridt i behandlingen og kontrollen af patienter med knoglemarvskræft, siger Niels Abildgaard, formand studiegruppen og professor på Hæmatologisk Afdeling X, OUH.\nVejen fra teori til praksis er lang, og næste skridt mod at implementere en ny indikation for brug af analysen i praksis er et registerstudie over fem år af effekten af behandling for knoglemarvskræft. Derefter håber Charlotte Toftmann Hansen at kunne prøve metoden af i et klinisk studie med patienter.\nDe lette kæder er en del af antistofferne i blodet, som lægerne måler på. Antistofferne kan også findes i urin og ved knoglemarvsprøver, men måles mest effektivt i blodet.\nCharlotte Toftmann Hansen, Ph.d., Klinisk Institut,Syddansk Universitet\nReservelæge, Hæmatologisk Afdeling, OUH


Betalingsmuligheder | Dustin.dk\nBetaling kan ske ved girokort, kreditkort eller pr. faktura. Fakturering sker først efter særskilt kreditvurdering.\nDustin A/S anvender en betalingsgateway fra DIBS. Kommunikationen med denne betalingsløsning er testet af PBS og andre kortudstedere og kortindløsere. Alle kortdata sendes krypteret, så dine oplysninger er sikrede.\nSåfremt vi ikke er i stand til at levere hele ordren, kan vi reducere din betaling til den nye ordretotal. Vi kan derimod ikke øge beløbet, såfremt du ønsker at tilføje en eller flere varelinjer. Betaler du med betalingskort, trækkes beløbet først på din konto, når varen er afsendt. Det debiterede beløb vil fremgå af din konto.\nFakturaer skal betales således, at fakturabeløbet er tilgængeligt på Dustins bankkonto senest ti (10) dage fra fakturadatoen. Ved forsinket betaling forbeholder Dustins sig retten til at opkræve morarenter, samt betaling af omkostninger.\nDustin opkræver et faktureringsgebyr pr. faktura, såfremt kunden anmoder om papirfaktura.\nFinansiering via Dustin partner\nBestilte varer leveres normalt når samtlige bestilte artikler er på lager og finansieringsaftalen er underskrevet af samtlige parter. Ønsker du finansiering af din ordre, bedes du kontakte os på service@dustin.dk.


Kvælstof-problemet – en dansk konstruktion - Bæredygtigt Landbrug\nKvælstof-problemet – en dansk konstruktion\nAf Poul Vejby-Sørensen | 8. maj 2019\nEller hvordan landbruget blev beordret til at grave sin egen grav. Poul Vejby-Sørensen har ordet...\nFølgende redegørelse vil være vanskelig at forstå for alle, der opfatter virkeligheden som det, der kan opnås politisk flertal for. Til gengæld vil redegørelsen være indlysende for alle, der forstår, at økosystemet følger naturlovene og ikke er styret af politiske kompromisser.\nDet er dog forventeligt, at en række eksperter og politikere med ansvar for dansk miljøpolitik i de seneste årtier vil opfatte redegørelsen som en kritik, de per automatik må tage afstand fra. F.eks. har miljø- og fødevareminister Jakob Ellemann-Jensen i lighed med flere af hans forgængere for længst proklameret, at der ikke må sættes spørgsmålstegn ved kvælstofs betydning for miljøet. Tidligere ministre har talt om en ”kobling” mellem kvælstof og miljøproblemer. Emnet er løbende blevet tabuiseret af myndighederne og skiftende ministre.\nMen her kommer alligevel forklaringen af, hvad den delvist politisk fremtvungne N-begrænsning i fjorde og kystvande har medført af problemer for vandmiljøet, for landbrugserhvervet og for hele forholdet mellem grønne organisationer og erhvervene. Og for en række misforståelser og unødvendige spændinger mellem land og by.\nDet burde give politikerne noget at tænke over!\nVandplanernes fundament holder ikke\nDe omstridte kvælstofmodeller, der bruges i vandplanlægningen, bygger ifølge myndighedsbetjeningen på Aarhus Universitet (Karen Timmermann, DCE) på Justus von Liebigs minimumsteori, hvilket hun har illustreret med følgende grafiske fremstilling.\nGrafikken viser, at kvælstof (N) er den begrænsende faktor i de fleste fjorde og kystvande: Algevæksten begrænses af den laveste stav i karret. Det kaldes ”(fysiologisk) kvælstofbegrænsning”.\nInteraktion mellem N og P\nKendsgerningen er imidlertid, at vandområders følsomhed over for kvælstof skyldes overforsyning med fosfor. Derfor er fjorde og kystvande, hvortil der udledes fosforbelastet spildevand, særligt følsomme for kvælstof (”kvælstofbegrænsede”). Der er altså en interaktion mellem kvælstof (N) og fosfor (P).\nSiden 1980’erne er N-koncentrationen i fjorde og kystvande nedbragt med ca. 50 pct., jfr. Novana-rapporterne. Samtidig udleder danske renseanlæg flere hundrede procent højere P-koncentration end vore nabolande, jfr. EU-Revisionsrettens oversigt baseret på medlemsstaternes indberettede data.\nHvis der på den ene side ikke var ofret 100 mia. kr. på at halvere N-koncentrationen i fjordene, ville N-staven i karret have været højere, og hvis danske renseanlæg på den anden side havde renset lige så effektivt for fosfor som tilsvarende anlæg i vore nabolande, Sverige og Tyskland, ville P-staven have været lavere. Se den røde skitsering i nedenstående grafik.\nDet vil sige, at hvis Danmark havde ageret lige som vore nabolande, så havde Danmark i højere grad haft fosforbegrænsning og en lignende situation som vore nabolande, der har mindre problematiske havmiljøforhold. Situationen ville have været som skitseret med den røde streg på den nedenstående illustration. Fosfor ville i langt større udstrækning og i en større del af året være den begrænsende faktor – ”fosforbegrænsning”.\nKvælstofbegrænsningen opretholdes politisk\nDet giver ikke meget mening, at myndighederne baserer indsatsen på en kvælstofbegrænsning, som de selv skaber og vedligeholder. Landbruget har med strenge kvælstofkrav gennem en årrække så at sige været beordret til at ”grave sin egen grav” ved at opretholde kvælstofbegrænsningen, der løbende er brugt til at formulere nye problematiske kvælstofkrav til landbruget.\nHvis N- og P-stavene i karret havde været som skitseret med den røde streg, ville meget have set anderledes ud:\nSå ville en mere udbredt fosforbegrænsning have betydet, at danske renseanlæg ville være trimmet til samme rensestandard som anlæggene i vore nabolande.\nSå havde flere vandområder været i god økologisk tilstand.\nSå ville Aarhus Universitets myndighedsbetjening ikke år efter år kunne udråbe ”landbrugets kvælstof” til det største problem.\nSå ville politikerne ikke så ensidigt gribe ind mod kvælstof og derved begrænse landbrugets eksistensmuligheder.\nSå ville ingen have løftet et øjenbryn over Landbrugspakken, der i øvrigt havde været unødvendig.\nSå ville Danmarks Naturfredningsforening ikke angribe landbruget tidligt og sent.\nSå ville fagbladet Ingeniøren kunne koncentrere kræfterne om nyttig information i stedet for politisk skrækpropaganda og mikrofonholderi for grønne organisationer.\nSå ville Berlingskes gravegruppe ikke have scoret Cavlingprisen på at skrive useriøse artikler om Landbrugspakken – fulgt op af fortsatte udokumenterede påstande om vandmiljøets udvikling.\nSå ville der ikke eksistere det undertiden lidt anstrengte forhold mellem landbrugets organisationer og de såkaldte grønne organisationer.\nTre årtiers (bevidst?) underbelysning af fosforproblemet i dansk spildevand (dårlig rensekvalitet, regnbetingede udledninger af urenset spildevand og manglende kontrol af udledningerne) kombineret med en ekstremt hård kurs over for landbrugets kvælstofudledninger har kunstigt opretholdt/fremkaldt tilstanden ”fysiologisk kvælstofbegrænsning” i fjorde og kystvande. Hertil kommer, at den største kvælstofudledning finder sted, når betydningen er mindst, nemlig uden for vækstsæsonen, eller mens der er fosforbegrænsning i foråret.\n”Kvælstofbegrænsning” opstår, fordi økosystemet modtager for meget fosfor! Det vidste Miljøministeriet i 1980’erne, for det skrev de selv i NPo-redegørelsen fra 1984.\nAlligevel valgte myndighederne at anlægge en hård kurs over for kvælstofudledninger kombineret med en slap kurs over for fosforudledninger. Det påstås ganske vist, at fosforudledningen fra renseanlæggene er reduceret med 80 pct. Men det er usikre og ukontrollerede tal. Realiteten er, at danske renseanlæg udleder i størrelsesordenen 10 gange så høje koncentrationer som vore nabolandes renseanlæg. På den baggrund fører de danske kvælstofmodeller til urealistiske kvælstofkrav – f.eks. reduktioner på mere end 100 procent.\nDen specielle danske kvælstof-forskrækkelse har fået lov at fortsætte årti efter årti og opretholdes af store fosforudledninger. Der er i høj grad tale om en politisk beslutning, der ikke er miljømæssigt optimal (jfr. den internationale evaluering).\nHVEM STÅR REELT BAG DENNE BESLUTNING, SOM SAMTIDIG HAR SKUBBET REGNINGEN FOR BYSPILDEVANDET OVER TIL LANDBRUGSERHVERVET??\n(Indlægget har også været bragt som læserbrev i avisen Effektivt Landbrug).


im-puls.dk: Fortsat flere indmeldelser end udmeldelser\nFortsat flere indmeldelser end udmeldelser\n75,3 procent af danskerne er stadig medlem af folkekirken\nMedlemstallet i folkekirken er dalende, men det skyldes ikke en markant flugt, viser en undersøgelse, som Kristeligt Dagblad har foretaget.\nDer er overvejende to grunde til faldet i antallet af medlemmer. Den ene grund er indvandring af ikke-kristne, som betyder, at befolkningstallet stiger, mens andelen af kristne går den anden vej. Den anden grund er, at antallet af døbte ikke er lige så højt som antallet af medlemmer, der dør.\nDebatten om vielse af homoseksuelle fik desuden antallet af udmeldelser til at stige i 2012. Det skete også i 2016, hvor Ateistisk Selskab stod bag en kampagne om at melde sig ud af folkekirken. Effekten var dog ikke langvarig i nogen af tilfældene.\nDer er fortsat flere indmeldelser end udmeldelser, og på landsplan er 75,3 procent af Danmarks befolkning medlem af folkekirken. Københavns Kommune trækker ned i gennemsnittet med en andel på 54,5 procent, mens Lemvig Kommune ligger i toppen med 88,3 procent.


Plakat er i juridisk gråzone\nKunstnergruppen Surrend, der har fået aflyst en udstilling af sine værker, mener, at dens ytringsfrihed er blevet krænket, men sagen er mere indviklet end som så, siger eksperter.\nTirsdag D. 5. OKTOBER 2010 KL. 10:01 - opdateret Tirsdag D. 5. OKTOBER 2010 KL. 10:01\nDen danske kunstnergruppe Surrend har fået aflyst en retrospektiv udstilling på Dansk Plakatmuseum i Den Gamle By i Århus. Aflysningen skyldes, at kunstnergruppen har offentliggjort en plakat forestillende kongefamilien i erotiske situationer, en plakat som tidligere var blevet fjernet fra det udvalg af værker, der skulle udstilles på museet.\nIfølge kunstnergruppen og Billedkunstnernes Forbund, der i går udsendte en pressemeddelelse om sagen, er aflysningen et »uhørt forsøg på censur af den kunstneriske ytringsfrihed«.\nDanmarks Journalisthøjskoles ekspert i medieret, Oluf Jørgensen, mener, at der både kan siges for og imod, at der er tale om en krænkelse af ytringsfriheden.\n»Det er indlysende, at ethvert museum har ret til at bestemme, hvad der skal udstilles i dets egne lokaler,« siger Oluf Jørgensen.\nSå er det, ifølge eksperten, straks mere kritisabelt, at museet på et tidspunkt stillede som krav for at vise udstillingen, at Surrend ikke måtte udstille den omstridte plakat andre steder.\n»Det vil man i normal forstand opfatte som et anslag mod ytringsfriheden,« siger Oluf Jørgensen.\nSagen er unik i en dansk sammenhæng, siger Oluf Jørgensen, og det forhold, at Den Gamle By er en offentligt støttet institution, kan »give anledning til at overveje, om aflysningen er i strid med menneskerettighederne«.\nMod det taler dog samtidig, at aflysningen ikke er en de facto-forhindring for kunstnerne at komme ud med deres kunst til offentligheden, siger Oluf Jørgensen.\nKan ses på internetttet\n»Hvis museet virkelig havde magt til at forhindre, at kunstnerne kunne ytre sig, som de havde lyst, ville sanktionerne være i strid med retsprincipperne. Men i praksis stopper aflysningen ingen fra at se plakaten for eksempel på internettet,« siger Oluf Jørgensen.\nCand.theol. Katrine Winkel Holm, der er medstifter af trykkefrihedsselskabet, har over for Jyllands-Posten kaldt det en overreaktion at stoppe en hel udstilling, fordi en bestemt plakat bliver udstillet et andet sted. Samt at der selvsagt er tale om censur, men ikke krænkelse af ytringsfriheden.\n»Så længe det drejer sig om kunst, er det ikke en krænkelse af ytringsfriheden at sige, at det gider vi ikke udstille,« siger Katrine Winkel Holm til avisen.\nJacob Mchangama, ekspert i menneskerettigheder ved CEPOS, mener ikke, at aflysningen kan karakteriseres som en juridisk krænkelse af ytringsfriheden.\n»Men det er en bekymrende form for selvcensur, som vi skal være opmærksomme på. Kunstnerne har ret til at være vulgære og udfordre samfundets grænser,« siger Jacob Mchangama\nSurrend, der foruden Jan Egesborg består af Pia Bertelsen, sammenligner selv værket med Muhammed-tegningerne, der forleden fejrede femårs fødselsdag. Surrends plakat har, ifølge Jan Egesborg, lige så meget ret til at blive offentliggjort. Hvorvidt det kongelige sexorgie i normal forstand kan betragtes som satire, er Oluf Jørgensen skeptisk over for.\n»Ved satire forstår jeg værker, der berører forhold med samfundsmæssig interesse, hvilket de danske bladtegnere er fremragende til i de daglige aviser. Men det her forekommer efter min personlige vurdering at være en provokation for provokationens skyld,« siger Oluf Jørgensen.


Ny lov om Dækmærkning - Nyhedsbrev - semler-services.dk\nNyhedsbrev > Nyhedsbrev > Ny lov om Dækmærkning\nFor personvogne, varevogne og lastvogne vil oplysninger om klassificeringen blive givet på en standardiseret måde på salgsfremmende, teknisk dokumentation fra fabrikanterne, herunder på internettet.\nÆndringen i VFT systemet indebærer, at reservedelsafdelingen kan/skal indtaste det enkelte dæks produktegenskaber, i stamdata for det enkelte varenummer i VFT / KT22A. Der skal således indtastes 3 værdier - nemlig: Rullemodstand (som påvirker brændstofforbruget, klassificeret fra A-G), Bremseegenskaber på våd vej (klassificeret fra A-G), og Støjniveau i decibel.\nDe indtastede oplysninger i KT22A vil yderligere blive vist i reservedels stamdata KT23C. På VFT fakturaen til kunden vil dækkets produktegenskaber automatisk blive printet, således at kunden informeres om dækkets egenskaber.\nEksempel fra VFT / KT22A, hvor der indtastes produktegenskaber for de 3 værdier, som skal oplyses til kunden, og som vil blive printet på VFT fakturaen:\nDer udsendes snarest ny IT-information, når løsningen er klar til brug.\nStorkundekonsulent Michael Lorentzen


Rørte læsere: Bundesen i kørestol får følelserne frem\nNyheder Skrevet af Michael Lauritsen | 10.11.13 | 18:00\nI maj 2011 fik Shu-bi-duas forsanger, Michael Bundesen en blodprop i hjernen. Siden da har den folkekære sanger arbejdet hårdt på sin genoptræning og har holdt sig ude af rampelyset. Indtil lørdag aften, hvor han og resten af Shu-bi-dua lod sig hylde ved Danish Music Awards i Forum i København.\nSynet af Michael Michael Bundesen, der sad i kørestol, medførte en storm af kommentarer på Dagens.dks Facebook-side.\nOg det er de store følelser, der er fremme:\n- Puha sad godt nok med tårer i øjnene da jeg så Bundesen på denne måde .... Men prisen er fuldt fortjent, de er intet mindre end fantastiske, skriver Sanne Werner Bach Jensen blandt mange andre.\n- Først et kæmpe stort tillykke med den velfortjent pris .... Til jer alle ... Så godt kæmpet Michael , blev så rørt over at se dig igen . Sidst var til juelsminde havnefest så det er nogle dage siden... Men hvor er det dejligt at se dig og dit smil ... Beder til at du kommer dig så meget at vi ser dig /jer på scenen igen .... Alt held og lykke til dig fremover . Knus fra en stor fan ..., skriver Vivi Lykke.\nMorten Jacobsen mener, at prisen var indlysende.\n- Selvfølgelig skal Michael Bundesen da hædres efter 40 års tro tjeneste i musikbranchen. Den mand har givet så meget til danskerne, i form af herlige og finurlige tekster, fed musik og god underholdning i alle årene.\nPrisen er fuldt fortjent. Jeg håber alt det bedste for Michael og hans familie. Og resten af shubberne, skriver han.\n- Respekt!!, konstaterer Gitte Meyer Jensen.\nDer er også dem, der mener, Michael Bundesen skal have ro.\n- Og lad ham så være i fred - de billeder viser tydeligt at han aldrig kommer til at optræde igen - Tak for mange gode år til Bonden og gutterne - de var uforlignelige og vi har heldigvis det hele på skiver Vibeke Lundaa blandt andre.\nKlapsalverne ville ingen ende tage, da spotlyset ramte sangeren, der var meget rørt over prisen.\nDet er i år fyrre år siden, Shu-bi-dua blev dannet.


Reformér gudstjenesten - Kristeligt Dagblad\n29. marts 2017, kl. 21:00\nSøren Andresen og Tine Illum\nVi passer ikke på gudstjenesten ved at lade den blive så gammeldags, at ingen har lyst til at tage del i den. Vi skal reformere gudstjenesten, så kirken kan bære en dyrebar tradition ind i en ny tid, skriver dagens kronikører\nNår vi taler om gudstjeneste, om tradition og fornyelse, går bølgerne højt. Senest har det været tilfældet i forbindelse med eventen ”Befri Gudstjenesten”, et samarbejde mellem Teatret Svalegangen og Aarhus Domkirke.\nMeninger brydes. Sådan er det, når vi taler om det, der er dyrebart for os. Og der kunne vi begynde: med at anerkende, at når vi tænker og mener noget om gudstjenesten, så er det, fordi vi holder af den og ser den som vigtig. Sådan er det for os – og sådan er det for de andre. Hvis vi vil andet end lufte fordommene om, at de andre er ”forandringsresistente” eller omvendt ”bare vil fornyelsen for fornyelsens skyld”, så er samtalen nødvendig – netop fordi det handler om en hjertesag for os alle.\nVi har ikke set forestillingen i Aarhus. Det ville vi gerne have gjort. Måske ville vi ikke have brudt os om det hele. Måske ville vi være blevet inspireret af noget. I hvert fald kunne forestillingen have fortjent, at det var indholdet, der blev diskuteret – og diskuteret på en respektfuld måde; at projektet blev mødt med åben nysgerrighed. At sammenligne egen bedste teori med andres værste praksis kan måske virke kækt og friskt, men tjener ikke vores fælles anliggende: en respektfuld samtale om gudstjenesten. I den samtale, er der mange tematikker – og myter, kæpheste og fordomme, som vi kan have glæde af at se på sammen.\nDer er en myte om, at der findes én ”rigtig” gudstjenesteform, nemlig den, der lige nu er nedskrevet i den danske alterbog. Den kaldes så ”den traditionelle lutherske gudstjeneste”. Kun hvis vi holder gudstjeneste præcis på denne måde alle steder og til alle tider, har vi et kirkeligt fællesskab. Men gudstjeneste er meget mere end det, der på forhånd er skrevet ned. Og genkendelighed er ikke det samme som ensartethed.\nDet fører for vidt at komme ind på den tematik her. Men som en illustration kan nævnes, at gudstjenesten juleaften og en tidlig morgengudstjeneste julesøndag klokken 9 de fleste steder stort set vil have samme nedskrevne forløb. Og ingen steder vil vi synes, at de to gudstjenester er ens. Det gælder også, når den samme liturgi anvendes i en domkirke og en landsbykirke. Vi kan så påstå, at det er den samme gudstjeneste. Men det er det samme som at påstå, at en nøgen kejser har det smukkeste tøj på – alle andre ser noget helt andet.\nDer er forskel på tradition og traditionalisme. Der findes ikke én traditionel liturgi i lutherske kirker – derimod findes der en liturgisk tradition. En forsker (Jaroslav Pelikan) har sagt:\n”Tradition lever i samtalen med det forgangne, samtidig med at vi husker, hvor vi er, og hvornår vi er, og at det er op til os at træffe beslutninger (altså at bære traditionen videre på en ansvarlig måde her, hvor vi er, og i den tid, vi lever i). Traditionalisme forestiller sig, at intet nogensinde bør gøres første gang. Så det eneste nødvendige, uanset hvilket problem man skal løse, er at finde frem til den entydigt bevidnede ensartede tradition, som man mener må findes et sted.”\nVi kunne udtrykke det sådan: Autentisk kontinuitet af kirkens gamle tradition kræver ansvarlig refleksion og forandring. Denne dynamiske forståelse af tradition – og skelnen mellem tradition og traditionalisme – er en særlig forpligtelse for lutherske kirker, men er også udbredt i andre kirkesamfund.\nNetop fordi vi taler om gudstjenester i kirker, der lægger vægt på den reformatoriske arv, må det også i år være på sin plads, at vi besinder os på nogle af Luthers tanker.\nFor det første tanken om bundethed til Kristus alene. Alt det, der sker og siges ved gudstjenesten, skal forkynde Kristus. Ikke som et statisk dogme, men som en levende Gud, der kommer os i møde. Kirken må til stadighed reformeres for at forkynde Kristus ind i den sammenhæng, den er kirke i. Troen på Kristus er det eneste samlende for kristne. Og menighederne har ansvar for, at den lokale gudstjeneste forkynder Kristus så tydeligt, som det er muligt.\nFor det andet tanken om gudstjeneste som kommunikation og ikke som mystiske ord eller mærkelige ritualer, som ingen forstår. Derfor har Bibelens ord og det udlagte ord i prædikenen høj prioritet. Samtidig ved vi, at alt det, der siges og sker i gudstjenesten, kommunikerer. Ordet forkyndes med ord – og med alt andet. Derfor skal vi gøre os umage med alt, der sker ved gudstjenesten. Det skal være tydeligt, hvilken Gud vi tror på. Sat på spidsen kunne man også spørge: Møder vi søndag morgen Gud i skikkelse af en perfektionistisk principrytter og museal fejlfinder, der krypterer verdens bedste budskab i et uforståeligt sprog og forlanger perfektion i salmesang, kropsøvelser og sind søndag morgen? Eller møder vi den levende treenige Gud, der tager os ind i sit liv, og som sender os fornyede ud, badede og bespiste, trøstede og med nye kræfter?\nFor det tredje tankerne om frihed. Luther fastholder i de vigtigste skrifter om gudstjeneste, at frihedsbegrebet også gælder her. Ingen bestemt gudstjenesteform må ophøjes til en ny lov, der skal overholdes. Når han redegør for, hvordan man fejrer gudstjeneste i Wittenberg (det skrift, der også kaldes ”Formula Missae”), er det netop én måde, ”men ingen skal mene, at det ikke er tilladt at antage eller bruge nogen anden (liturgi). Ja, vi bønfalder dem af hjertet for Kristi skyld, at hvis noget bedre bliver åbenbaret dem, at de så vil befale os, som først tog til orde, at tie, for at vi i samarbejde kan hjælpe den fælles sag”. Konkret kan det inspirere os til at arbejde frimodigt med vores liturgiske tradition, netop fordi den er så dyrebar for os, at vi gerne vil bære den ind i vores tid og ind på vores sted.\nAt arbejde med at reformere gudstjeneste, eller forny den, sker med varsomhed. Det sker for at slå slaggerne af guldet, så det kan skinne klarere (som daværende biskop Niels Henrik Arendt sagde).\nDet sker, for at vi kan bære vores liturgiske tradition videre som en levende tradition.\nTradition betyder faktisk ”noget, der er båret”. Så vi kunne sammenligne det med noget andet, der bæres, nemlig kronjuvelerne. De ejes ikke af nogen person, men bæres altid af den danske dronning. I gudstjenesten findes de mest dyrebare, nedarvede juveler, nogle af dem går helt tilbage til Jesus selv. De fleste kirker i verden er enige om, hvad der er gudstjenestens ”kronjuveler”, nemlig samling, bad (dåb), ord, måltid (nadver) og sendelse. Disse kronjuveler har vi igennem tiden og traditionen på forskellige måde indfattet i en smuk helhed, i liturgien.\nNetop fordi gudstjenesten skal være tiltrækkende, uanset om vi lever i 1517 eller i 2017. Det er de samme juveler, men smykkerne, som de er en del af, har ændret sig med tiden. Og de er i tidens løb blevet suppleret med ekstra ædelstene, som passer smukt til de gamle. Smykkerne er blevet udformet efter tidens mode – ikke for at det skulle være ”poppet”, men for at de ikke skulle ligge i en kasse med gammelt ragelse, som ingen havde lyst til at bruge.\nMan passer på kronjuvelerne ved at lade dem indfatte på en måde, så de, der bærer dem videre i tiden, kan gøre det med glæde. Kirken bærer en dyrebar tradition ind i en ny tid. Kronjuvelerne er genkendelige og de samme. Det er den liturgiske indfatning, der ændres. En gang imellem føjes noget til – for at det, der allerede findes, skal være endnu smukkere.\nVi passer ikke på gudstjenestetraditionen ved at lade den blive så gammeldags, at ingen har lyst til at bære den. Og vi passer selvsagt heller ikke på den ved at lade kronjuvelerne erstatte af plasticperler.\nVi passer på gudstjenestens kronjuveler ved at lade dem indfatte i en liturgi, som passer til kirken i dag, og så de kan bæres videre til glæde.\nSøren Andresen er organist og Tine Illum er sognepræst\nFremtidens gudstjeneste behøver fornyelse


Internationale teleselskaber lukker for opkald til Danmark | Berlingske Business\nInternationale teleselskaber lukker for opkald til Danmark\nDanske virksomheder, der har betalt ekstra for et telefonnumer som indledes med 70, de såkaldte 70-numre, der er flytbare og\npersonligt ejede, risikerer, at kunder fra udlandet ikke kan komme igennem på telefonen.\nPå den måde står\ndanske virksomheder til at miste ordrer til udlandet p.g.a. mistede telekontakter med nye og eksisterende kunder.\nstørste patentbureauer oplyser, at de flere gange om måneden modtager e-mails fra virksomheder i udlandet, der forsøger\nat komme i kontakt med dem.\n- Det er en bred vifte af selskaber i udlandet, som ikke kan komme i kontakt med os. De kan komme\nigennem i lang tid, men lige pludselig bliver vi et ukendt nummer. Det sker jævnligt. Cirka en gang om måneden får\nvi besked via mail fra store selskaber, som har opgivet at komme i kontakt med os. For os - og danske virksomheder - er denne situation\nuholdbar og koster formentlig ordrer, udtaler IT-chef Jakob Jensen, fra et af Danmarks største patenbureauer Budde, Schou &\nPatentbureauet abonnerer på et 70-nummer hos TDC. 70-numrene markedsføres som\npersonligt ejede numre, som virksomhederne kan beholde evigt, og derfor kan indarbejde det hos kunder, medarbejdere osv.\nteleanalytiker har erfaret, at der er rigtig mange opkald fra udlandet som ikke når igennem til danske virksomheder med et 70-nummer.\nDet er et stort problem. De udenlandske teleoperatører lukker for opkald til de såkaldte 70-numre, fordi de ikke kan\noverskue om man ringer til en mobil eller fastnettelefon i Danmark. Hvis kunderne i udlandet ringer til en mobiltelefon i Danmark,\ner det dyrere for teleselskabet end hvis de ringer til en fastnettelefon, siger teleanalytiker Torben Rune fra virksomheden Netplan.\nvurderer at problemet kan blive større, hvis Danmark indfører såkaldt krydsportabilitet på telefonnumre.\nKrydsportabilitet betyder, at det i praksis er umuligt at afgøre om et telefon opkald går til en mobil- eller en\nMister mange opkald\nDet kan ikke udelukkes, at der er mange danske virksomheder, der mister opkald fra udlandet\npga. et 70-nummer uden at de er klar over det. Det danske patentbureau som opdagede fejlen har en stor omsætning i udlandet og\nfører derfor mange internationale opkald.\nVirksomheder med få opkald har formentligt sværere ved at opdage problemet.\nen e-mail til Budde, Schou & Ostenstenfeld skriver TDC, at der i udlandet findes et hav af selskaber, og hvis disse selskaber\nglemmer at åbne for nogle nummerserier, kan TDC ikke gøre noget ved det og pålægge dem at åbne for\nErhvervsBladet har efterfølgende været i kontakt med markedschef Kim Sonn fra\nTDC Tele Danmark Erhverv som afviser, at der skulle være særlige problemer med at få opkald igennem fra udlandet\n- Det er ulogisk, hvis de udenlandske teleselskaber lukker for opkald til 70-numre, for så går de glip\naf en masse teletrafik til Danmark, som de kan tjene penge på, siger Kim Sonn og fortsætter:\n- Vi giver de internationale\noperatører de oplysninger, som de har brug for. Hvis en virksomhed i udlandet ikke kan komme igennem til et dansk 70-nummer\nskal det fejlmeldes til den udenlandske virksomhedheds teleselskab, siger han.\nTorben Rune mener, at TDC har et ansvar for at\nfå gjort noget ved problemerne med de udenlandske opkald:\n- Det kan ikke være rigtigt, at en kunde til en særlig\ntjeneste som koster ekstra, ikke kan blive kaldt op fra udlandet. Hvis TDC ikke kan gøre noget, må Telestyrelsen kigge\npå sagen, konstaterer teleanalytiker Torben Rune.


Uropførelse i Kunsthal Nord - Min By Aalborg\nHjem Uropførelse i Kunsthal Nord\nUropførelse i Kunsthal Nord\nBøgelund indstiller karrieren til nytår\nUdgivet 25. september 2012, kl. 11.24\nSøndag den 30. september kl. 15.30 inviterer Kunsthal Nord og Ny Musik til koncert med bratschist Mina Luka Fred. Kom og oplev en klingende dialog mellem musik og billedkunst.\nMina Luka Fred spiller uropførelsen af et nyt stort værk af komponisten Louis Aguirre. Statens Kunstfond har støttet Louis Aguirres arbejde med det ny værk, der er skrevet under inspiration fra et kunstværk af komponistens 20-årige søn, Louis Arturo Aguirre, som bor på Cuba. Maleriet er udstillet under koncerten, så dialogen mellem det klingende og det visuelle kan opleves direkte.\nKoncerten er en meget ekspressiv opførelse, hvor solisten både skal råbe, synge og spille.\nUdover det nye værk spiller Mina Luka Fred musik af Johan Sebastian Bach og den ungarske komponist György Kurtag.\nOm Mina Luka Fred\nMina Fred begyndte sine musikstudier som 5-årig på violin ved Helsingborgs kommunale musikskole i Sverige. Som 11-årig skiftede hun instrument til den lidt større bratsch og studerede senere på Det Jyske Musikkonservatorium i Århus og på Guildhall School of Music and Drama i London. Hun debuterede fra solistklassen ved Det Jyske Musikkonservatorium i 2007.\nMina Fred har spillet et stort antal koncerter som kammermusiker i Danmark og de nordiske lande, i Europa, USA, Canada og Japan. Siden 2005 har hun boet i Nordvestjylland i tilknytning til Kirsten Kjærs Museum, hvor hun tager aktiv del i museets store musikvirksomhed som både musiker og arrangør.\nOm Louis Aguirre\nLouis Aguirre er født på Cuba i 1968. Han har taget komponisteksamen med udmærkelse fra Det Jyske Musikkonservatorium i Århus, og han bor og virker i dag i Aalborg. Louis’ musik tilslutter sig den centraleuropæiske tradition, men har også stærke rødder i den afro-cubanske tradition og kultur, som beriger hans musik med stor intensitet og et kraftfuldt udtryk.\nArrangør: Ny Musik og Kunsthal Nord.\nEntré: 50 kr. Gratis for medlemmer af Aalborg Kunstpavillon.\nSerien støttes af Statens Kunstråd, Aalborg Kommune og Solistforeningen.


Har du og din virksomhed overvejet at investere i en frokostordning? - Home Banker - Økonomisk overblik\nSom en virksomhed er der mange ting der skal holdes styr på. Det er tit ting såsom regnskab, medarbejdere og meget mere. Men ofte tænker vi ikke over de helt basale, men enormt vigtige ting som i den grad øger indsatsen, og det er nemlig arbejdsmiljøet og energiniveauet på arbejdspladsen.\nDer er mange måder hvorpå energiniveauet kan stige, men en af de mest normale måder hvorpå du kan få energiniveauet op på er selvfølgelig via mad. Hertil kan du overveje en lækker frokostordning. Men hvad består denne frokostordning af? Frokostordningen fra kokkekompagniet er den helt ideelle ordning til dig der har en virksomhed på mindst 15 medarbejdere. Der bliver lavet lækker frokost til alle af sunde, friske råvarer som der ikke er noget at sætte en finger på. Det er en fantastisk frokost i har med at gøre.\nEt lån til dig og din frokostordning\nPriserne er fantastiske, men er selvfølgelig også en pris der følger med, at det er 15 personer som et minimum der skal spise med. Selvom det er en rigtig god pris, så kan det alligevel være en anelse dyrt, og derfor kan din virksomhed overveje at tage et lån fra os hos Home-banker. Så er du som et minimum sikker på, at i har penge nok til, at alle kan få en lækker og sund frokost. Det er bestemt ikke alle virksomheder der tænker over frokost, men hvis i gør, så er det bestemt en god måde at tale sammen som en virksomhed, men også en måde hvorpå du sikrer dig at energiniveauet er i top, og at alle får spist noget. Jo bedre et energiniveau, jo mere er arbejde kan der også laves, og det er jo altid en fordel i en virksomhed.\nForskellige præferencer til forskellige personer\nVed at klikke på linket kan du se menuforslag til, hvad frokostordningen kan bestå af. Der er selvfølgelig lidt at vælge imellem, da der ikke er nogen der er ens, og folk har forskellige præferencer til, hvad de ønsker at spise, så derfor skal der være noget for enhver smag. En frokostordning fungerer dagligt, så i skal være sikre på at i som et minimum er 15 personer hver gang der er frokost. Men hvis i blot er en almindelig størrelse virksomhed, så kan du helt sikkert samle de 15 personer nemt hver dag, som gerne vil være med til lækker og sund frokost på arbejdspladsen. Den lækre mad sørger også for, at medarbejderne for alvor kan lære hinanden ordentligt at kende, og det giver på længere sigt ofte et bedre arbejdsmiljø. Mad er vejen til mange ting, og du kan allerede nu her se diverse fordele ved at overveje en frokostordning, ikke? Du kan selvfølgelig læse alt der er værd at vide ved at trykke på linket ovenover, så hvis du har yderligere spørgsmål, så kan du enten finde det på hjemmesiden, eller også kan du altid kontakte kokkekompagniet for en yderligere forklaring. Find din frokostordning allerede i dag!


Egen læge er i fare for at forsvinde | TV ØST\nEgen læge er i fare for at forsvinde\nManglen på praktiserende læger i Region Sjælland er så grel, at borgere inden for 10 år kan risikere at stå uden egen læge.\n12. aug 2008, kl. 13:30 Opdateret: 02. nov 2008, kl. 12:09\nInden for den næste fem år vil Region Sjælland mangle 50 praktiserende læger, hvis Sundhedsstyrelsens prognoser holder vand. Og det vil se endnu værre ud om 10 år. Det skriver DAGBLADET Roskilde.\nKonsekvensen af manglen på læger kan betyde, at dele af regionens borgere risikerer at blive lægeløs. En stor kvalitetsforringselse, der vil betyde, at disse borgere mister det bindeled, der ellers er til resten af sundhedsvæsenet.\nDisse dystre udsigter prøver regionspolitikerne nu at forhindre i et ny praksisplan, hvor man er ekstra opmærksom på problemet.\n- Vi bliver nødt til at indrette tingene efter, at der bliver færre læger per borger. Men derfor skal lægerne stadig have ordentlige arbejdsforhold. Det kan eksempelvis sikres ved, at man får mere hjælpepersonale, når man tager flere patienter, siger regionsrådsformand Kristian Ebbensgaard (V), Køge.\nHan påpeger, at man også bør tænke mere i lægefællessskaber med sundhedsfaglige miljøer.\n- Der er mange idéer, som nu skal udvikles i samarbejde med lægerne, så vi kan kan undgå det scenarium, der ellers tegner sig om ti år, siger Kristian Ebbensgaard.\nFølger de praktiserende læger det nuværende mønster vil omkring 45-50 procent af regionens læger gå på pension i løbet af de næste 10 år. I Region Sjælland har man allerede mærket de første konsekvenser af den udvikling, men ind til videre er det lykkes at løse problemerne, så alle i regionen har en læge.\nDet er blandt andet sket ved at fastholde læger udover den almindelige pensionsalder og ekstra lønninger, men hvis pensionsalderen i regionen havde fulgt den gennemsnitlige, ville omkring 124.000 borgere i dag være uden tilknytning til en praktiserende læge.\nEfter behandling i forretningsudvalget i går blev udkastet af praksisplanlægning sendt i høring.


Annapolis Towne Centre (MD) - anmeldelser - TripAdvisor\nAnnapolis Towne Centre anmeldelser\nAlle restauranter i Annapolis Restauranter i nærheden af Annapolis Towne Centre\nAlle aktiviteter i Annapolis Aktiviteter i nærheden af Annapolis Towne Centre\nUSA›Maryland (MD)›Annapolis›Forslag til aktiviteter i Annapolis› Annapolis Towne Centre\n282 anmeldelser Nr. 6 af 85 aktiviteter i Annapolis Udmærkelsescertifikatet Kvarterer, Andet, Seværdigheder og vartegn Oversigt Rundture og billetter Anmeldelser (282)\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning Adresse: 1906 Towne Centre Blvd, Parole, Annapolis, MD 21401-3676 Telefonnummer: 410-573-9050 Websted Forbedr denne registrering I dag 10:00 am - 9:00 pm\nTak for din vurdering. Anmeldt 5 dage siden Flying Kat S, Canberra, Australien\n760 anmeldelser Book en rundtur for 29,00 $og derover\n1.971 anmeldelser 4.8 km\n400 anmeldelser 4.3 km\n174 anmeldelser 4.6 km\n282 anmeldelser fra TripAdvisors fællesskab Hvilke hoteller i Annapolis er der tilbud på?\nRyd alle Begynd din anmeldelse af Annapolis Towne Centre Klik her for at vurdere\nOpdaterer listen... Rejsende, der kiggede på Annapolis Towne Centre, kiggede også på\nAnnapolis, MD Alle aktiviteter i Annapolis (135)\nHar du været i Annapolis Towne Centre? Fortæl om dine oplevelser! Skriv en anmeldelse\nHar du nogen spørgsmål? Få svar fra ansatte på Annapolis Towne Centre og tidligere besøgende.\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Skal jeg købe billet til mit spædban? Hvordan kommer jeg dertil med offentlige transportmidler? Er der en restaurant eller café på stedet? I nærheden af Annapolis Towne Centre Bedst bedømte seværdigheder i nærheden 56 anmeldelser Pennsylvania Dutch Farmer's Market\n25 anmeldelser Annapolis Harbour Center\nGennemse alle seværdigheder Bedst bedømte restauranter i nærheden 441 anmeldelser Jalapeno's\n243 anmeldelser Paladar Latin Bar and Restaurant


Historien - Organic Human\nVi finder inspiration\nVores mål har fra starten været at finde ind til kernen af alt det gode, som har givet mennesker styrke og velvære igennem tusinder af år. Det mener vi er den eneste rigtige måde at skabe produkter, som gør valget nemt og lækkert for dig.\nOrganic Human er et unikt og naturligt bidrag til\nen sund livsstil. Vi tror på det naturlige, det rene og det simple, og vi tror på, at balance og energi kommer indefra. Derfor har vi udviklet alle vores produkter med et mix af nøje udvalgte naturlige ingredienser, for at samle mineraler, vitaminer, proteiner og antioxidanter fra hele verden til dig – og alt er selvfølgelig 100 procent økologisk.\nVi kan ikke passe på os selv, hvis vi ikke tager vare på naturen.\nJohn Wøhlk fik idéen til Organic Human i 2007. Hans kone var gravid og ventede deres søn, og sammen gik de et nyt liv i møde, der havde ændret på deres tankesæt. Nu handlede det om at finde ud af, hvilke værdier de skulle give videre til deres barn. John var optaget af tanken om, at deres søn var et uskrevet blad, der ville ankomme ren til verden. Som forældre var det deres ansvar at give ham de bedste forudsætninger for et godt liv.\nPå en af sine mange ture på landevejen, lyttede John til et radioprogram, der handlede om tilsætnings- og konserveringsstofferne i vores fødevarer og kosmetik, og om den negative påvirkning det har på vores krop, når de forskellige stoffer mødes i vores kredsløb. Det handlede også om, hvordan de skadelige stoffer vi indtager eller smører på vores krop, påvirker vores børn, allerede før de er kommet til verden.\nDen tanke var ikke til at bære. I første omgang førte det til en beslutning om at spise økologisk, men der gik ikke længe efter deres søn var født, før John indså, at han kunne gøre det endnu bedre. Han besluttede sig for selv at udvikle en række produkter, der indeholdt alt det gode, han gerne ville tilbyde sin familie. Ud fra tanken om, at vi mennesker fødes rene, og en vision om, at det bedste for vores krop findes i naturen, fandt han på navnet Organic Human.\nJohn har altid været fascineret af naturfolkets evne til at leve et sund og langt liv under barske vilkår. For mennesker der lever i afhængighed af naturens knappe ressourcer, er bæredygtighed et spørgsmål om overlevelse. Vi lader os inspirere af de ingredienser naturfolket i tusindvis af år har brugt i deres mad. Derfor må vi også forstå, hvad naturfolket altid har vidst: Naturen kan sagtens overleve uden os, men vi kan ikke overleve uden naturen.\nDet er nu ti år siden, den første produktserie blev lanceret efter principperne om at bruge de bedste råvarer, naturen har at byde på. Siden har vi udviklet en række produkter, der gør det nemt for dig at finde den helt rigtige balance i hverdagen for dig og dine nære.


Tilbage til By- og naturvandringer i Aarhus\nArrangør: Naturhistorisk Museum og FOF Aarhus\nPå trods af sin størrelse, så er der ikke mange, der kender til det 17 hektar store grønne område, der i dag kaldes for Eskelund. Med en placering inden for ringvejen i Aarhus, lige ved tilkørslen til Aarhus S-motorvejen, så burde man ellers tro, at området var et yndet udflugtsmål for aarhusianerne.\nEskelund ligger midt i det, der i gamle dage ville have været Aarhus Å-deltaet. Allerede i Stenalderen blev området brugt som boplads af datidens jægere og samlere, mens området i vikingetiden blev brugt i forbindelse med skibsbyggeri.\nI moderne tid har området huset et stort affaldsdeponi, men efterhånden som Aarhus voksede ud omkring området, så blev det lukket og siden overdækket, hvorefter naturen langsomt har vandret ind. I dag er området igen kommet i spil som kommende bypark, landskabslaboratorium og eventområde, der måske bl.a. kommer til at huse den aarhusianske Northside-festival.\nSammen med Naturhistorisk Museum kan du tage med på opdagelse i områdets rige natur, der rummer historier om Aarhus’ udvikling fra stenalderen frem til i dag.\nHusk påklædning efter vejret og fornuftigt fodtøj.\nTurleder: Biolog og naturformidler Lars Brøndum, Naturhistorisk Museum Aarhus\nTip en ven om siden Naturvandring: Eskelund .


2019 er et godt oldenår - Netnatur\n2019 er et godt oldenår\nPeter Thisted 11. oktober 2019\nFauna i DanmarkFaunaenFugle i Danmark\nDanske bøgeskove bærer frugt som sjældent set i disse uger, da 2019 er et oldenår. Den rigelige føde sætter gang i en kædereaktion i naturens husholdning\nDet regner bogstaveligt talt med bøgens trekantede frugter, bog, i de danske bøgeskove i disse dage, når blæsten går frisk over landet, så de åbne frøkapsler smider deres bog som bomber af protein.\nEfter en ekstrem varm og tør sommer i 2018, hvor bøgetræerne sparede på kræfterne og kun satte få frø, tager de revanche i år, hvor de har blomstret i stor stil og sat ekstraordinært mange bog.\n”Den rigelige føde vil være til gavn for fuglearter som bogfinke, kvækerfinke, spætmejse og ringdue, der alle har bog som en stor del af deres føde efterår og vinter. Også musvitten er en af de småfugle, der nyder stor gavn af de fede, olieholdige frugter fra bøgen, så hvis vinteren bliver mild, vil vi formentlig kunne opleve ekstra frugtbarhed blandt vores musvitter næste ynglesæson, fordi overlevelsen er høj blandt fuglene, og ynglefuglene kommer ud af vinterhalvåret i god kondition”, siger Knud Flensted, der er biolog i Dansk Ornitologisk Forening (DOF).\nKvækerfinker på kost i Danmark\nOgså egene sætter pænt med frugter, agern, i år, men frugtbarheden i egeskovene anno 2019 er generelt ikke så høj som for bøgetræernes vedkommende.\nFrugtsætningen hos eg og bog kan godt falde sammen, men er ikke altid klart koordineret fra år til år.\nDer er dog i år også pænt med agern, der kan brødføde en del af de mange skovskader, der ankommer fra Skandinavien i disse uger.\n”Skovskaden er specialist i at finde agern, som den ofte gemmer i depoter i skovbunden, så den er med til at plante nye egetræer, fordi den glemmer mange af sine forråd. Der er rigtig mange skovskader i Danmark for tiden. Hvor vidt vi får en invasion af kvækerfinker på grund af de mange bog i bøgeskovene er svært at sige på nuværende tidspunkt, da vinteren nordpå endnu ikke har sendt finkeflokke i større omfang til Danmark. Hvis kvækerfinkerne kommer i tusindtal, vil der på grund af oldenåret være føde nok i bøgeskovene, så fuglene kan blive i lang tid. Da stopper mange af trækfuglene hos os i stedet for at haste videre til lande længere væk. Når de danske skove serverer rigeligt med føde, bliver flere frøædende trækfugle hos os i længere tid”, siger Knud Flensted.\nFødekæden er velsmurt i år\nOgså ringduer nordfra ankommer netop nu i stort tal, og de slår sig ned i de danske skove for at æde bog. Det er mest i de østdanske skove, man vil se duer i større antal al den stund, at bøgeskoven har sin største danske udbredelse østpå i landet.\nI skovbunden vil især halsbåndsmus og rødmus i bogstavelig forstand æde sig tykke og virile i bøgens frugter, hvorefter de vil stifte familier, som natuglen og musvågen vil æde af frem til næste forår og sommer.\n”Der er en klar årsagssammenhæng mellem frøsætning af bøg, bestandene af smågnavere og den efterfølgende ynglesucces hos natugler”, siger Peter Sunde, der er seniorforsker på Institut for Bioscience, Faunaøkologi, Aarhus Universitet. Han har blandt andet forsket i natuglens ynglebiologi.\n”Normalt vil smågnaverne stoppe med at få unger i august-september, men i oldenår fortsætter de til ud på vinteren. Dermed er antallet af smågnavere mange gange højere i det følgende forår, og det responderer natuglerne på ved at lægge æg en måned tidligere end ellers og ved at få store kuld på 4-6 unger. Smågnaverbestanden vil være højere end ellers hele den efterfølgende sommer, hvor musene kan leve af sommerens frøproduktion. Derefter bryder bestanden sammen i det efterfølgende efterår. Effekten af denne dynamik er naturligvis afhængig af tætheden af bøgetræer i et givet område. I rene bøgeskove er forskellen mest markant, da der i sådanne skove ikke er meget at leve af i skovbunden, når der ikke er olden”, siger Peter Sunde.\nEgern og hjortevildt vil også tage for sig af retterne i bøgeskovene til gavn for overlevelsen og næste års ynglesæson.\nDesuden vil ræve og andre rovdyr, der æder gnavere, opleve fyldte spisekamre i naturen på grund af oldenåret. Frugtbarheden vil forplante sig i en kæde af føde.\nBøge med brug for et sabbatår\nMens fugle, mus, egern og hjortevildt i disse dage og flere måneder frem guffer i sig af bog, står bøgene udmattede tilbage.\nEt oldenår er en kraftpræstation, der trætter træet, som havde det været igennem en hård fødsel efter en anstrengende graviditet.\nOg når bøgene engang bliver fældet, vil deres årringe fortælle historien om magre år, der vekslede med fede.\nI et oldenår bliver årringene ganske smalle. Træet har brugt sin kraft og næring til forplantning og ikke til sin egen styrke.


Uddannelseskrav - Dansk Brystkirurgisk Selskab\nUddannelsens varighed er 24 måneder inkl. fokuseret ophold på Plastikkirurgisk afdeling (1 måned), Onkologisk afdeling (1 uge), Billeddiagnostisk afdeling (1 uge) og Patologi (2 dage).\nSpeciallæge i kirurgisk speciale.\nIndgående kendskab til brystets anatomi, fysiologi og patologi (herunder benigne lidelse i brystet, præmaligne tilstande og maligne tilstande).\nKende principperne for brystundersøgelse inkl. detaljeret anamnese. Kendskab til indikationer for og begrænsningerne ved de forskellige radiologiske undersøgelses procedurer i forskellige aldersgrupper.\nSelvstændigt kunne udføre klinisk undersøgelse og biopsi.\nHave en indgående viden om principperne involveret i følgende:\nBenigne tilstande: fibroadenomatose, mastalgi, cyster, papilsekretion, duktektasi, benigne brysttumores, mastitis og absces samt gynækomasti.\nPræmaligne og maligne tilstande: LCIS, DCIS, Pagets disease of the nipple, cancer mammae, mastitis carcinomatosa, lokalt avanceret mammacancer, mammacancer ved graviditet og amning og mammacancer hos mænd.\nStrålebehandling ved cancer mammae (kurativ, adjuverende og palliativ)\nKemoterapi mod cancer mammae i præoperativ og adjuverende behandling og ved avanceret sygdom.\nKendskab til behandling af umiddelbare postoperative komplikationer /tilstande som: serom, sårinfektion og blødning/hæmatom.\nKendskab til behandlingsprincipperne for senkomplikationer som: lymfødem, strengdannelse, kroniske postoperative smerter og vingescapula.\nKende de forskellige former for lokoregionalt recidiv: recidiv i mastektomifeltet, residuale mamma og regionalt lymfeknuderecidiv og kunne redegøre for såvel kirurgiske som onkologiske behandlings principper.\nAnvendelsen af hormonmanipulation og -substitution specifikt for kvinder med cancer mammae eller kvinder med øget risiko for udvikling af cancer mammae.\nAnvendelsen af biologiske midler mod cancer mammae.\nGenetisk rådgivning. Den uddannelsessøgende skal være i stand til at rådgive kvinder i højrisiko for udvikling af cancer mammae.\nDet forventes at den uddannelsessøgende erhverver sin viden om diagnostiske procedurer dels ved at deltage i multidisciplinære konferencer og dels ved i klinikken at modtage nyhenviste patienter, initialt sammen med speciallæge og senere selvstændigt i klinikken.\nDen uddannelsessøgende bør som minimum have denne funktion én gang ugentlig.\nBenigne sygdomme i brystet\nViden om håndtering af benigne sygdomme i brystet forventes at være en del af den erfaring som den uddannelsessøgende erhverver ved at arbejde i klinikken.\nDet forventes at den uddannelsessøgende har viden om håndtering af: inflammatoriske tilstande, benigne læsioner i brystet og indikationer for eventuel operation, samt om håndtering af gynækomasti hos mænd.\nBehandling af primær cancer mammae\nDen uddannelsessøgende skal kunne tage stilling til hvilken kirurgisk procedure der hos den enkelte patient skal anbefales og kunne redegøre for baggrunden for denne beslutning.\nDen uddannelsessøgende skal foretage disse operationer og ved uddannelsens afslutning gøre dette selvstændigt.\nDen uddannelsessøgende skal også deltage i (assistere) operationer hvor der foretages primær eller sekundær rekonstruktion.\nDen uddannelsessøgende skal have mulighed for at arbejde på klinikker hvor plastikkirurger med særlig interesse for mamma er tilknyttet således at principperne for onkoplastisk kirurgi kan erhverves.\nVed at assistere ved operationer og deltage i kliniske undersøgelser og samtaler med patienter hvor den kirurgiske mulighed for rekontruktion vil blive diskuteret, vil den uddannelsessøgende erhverve sig viden om rekonstruktive og onkoplastiske procedurer. (Dette eventuelt via fokuseret ophold på plastikkirurgisk afdeling).\nDen uddannelsessøgende skal have viden om de protokoller der ligger til grund for den adjuverende behandling og kunne informere patienten herom.\nDenne viden forventes erhvervet ved deltagelse i multidisciplinære konferencer med bl. a. onkolog, ved selvstudier og ved fokuseret ophold på onkologisk afdeling.\nDen uddannelsessøgende forventes at have deltaget i diskussion og behandling af mindst 10 kvinder med avanceret sygdom. (Lokaliseret avanceret sygdom og fjernmetastaser).\nDen uddannelsessøgende skal deltage i de multidisciplinære konferencer.\nDen uddannelsessøgende skal som led i behandlingen af terminale cancerpatienter også erhverve viden om palliativ behandling.\nKrav til uddannelsesafdelinger:\nAt afdelingen har et stort patientgrundlag: mindst 250 brystkræftoperationer per år.\nAt afdelingen indgår i et såkaldt integreret diagnostisk system, som beskrevet af Sundhedsstyrelsen 1 og i DBCG’s retningslinier 2 .\nAt afdelingen kan tilbyde praktisk operativ træning i et omfang, der sikrer, at den uddannelsessøgende kan opfylde kravene til tekniske færdigheder jf. uddannelsesprogrammet.\nAt afdelingen har et formelt samarbejde med en plastikkirurgisk afdeling, og at der er et samarbejde omkring specielle operationer som f.eks. mastektomi kombineret med primær rekonstruktion.\nAt afdelingen har en samarbejdsaftale med den plastikkirurgiske afdeling som sikrer, at den uddannelsessøgende får 1 måneders plastikkirurgisk ansættelse.\nAt afdelingen har en samarbejdsaftale med den onkologiske afdeling der sikrer, at den uddannelsessøgende i løbet af ansættelsen kan komme på et fokuseret studieophold af mindst 1 uges varighed.\nAt afdelingen har et formaliseret samarbejde med den onkologiske afdeling, der varetager efterbehandling, og at der er regelmæssige fælles konferencer hvor onkologerne deltager sammen med kirurger, radiologer og patologer.\nAt afdelingen kan tilbyde passende forskningsopgaver med henblik på at opfylde kravene til akademiker-kompetencen for den uddannelsessøgende jf. uddannelsesprogrammet.\nAt afdelingen ved hjælp af betalt frihed giver den uddannelsessøgende mulighed for at deltage i møder og kurser.\nAt afdelingen til hver uddannelsessøgende knytter en vejleder, med fagområde- kompetence.\nNår ovenstående uddannelsesforløb er fuldført kan anmodning om certificering sammen med dokumentation for fuldførelse af uddannelsesprogrammet indsendes til Dansk Brystkirurgisk Selskabs certificeringsudvalg.\nCertificeringskrav ses her: Certificering mammakirurgi marts 2017\nDer er mulighed for Europæisk certificering www.uemssurg.org\nVejledning af 25. oktober 1999 om diagnostisk udredning af patienter med symptomer på eller hvor der er rejst mistanke om brystkræft.\n2. reviderede udgave. Sundhedsstyrelsen. www.sst.dk/publ/vejledninger\nDBCG Retningslinier www.dbcg.dk


Tirsdagens obligationer: Stabil rente efter udsving | Berlingske Business\nTirsdagens obligationer: Stabil rente efter udsving\nTirsdag var en rentemæssigt forholdsvis stabil dag på det danske obligationsmarked. Investorerne fik en række pæne nøgletal fra USA, men det rykkede ikke rigtigt slutfacit, og nu ser markedet frem mod et par vigtige centralbankmøder senere på ugen.\nDermed fulgte det danske papir sin tyske pendant, der også ved dansk lukketid lå med uændret rente. I det tyske er renten minus 0,04 pct.\nOVERORDNET PÆNE NØGLETAL FRA USA\nTirsdagens buket af nøgletal fra USA, der var sat sammen af forbrugertillid for juli, tal for boligsalget for juni og den foreløbige opgørelse af PMI-indekset for juli, som måler humøret blandt de amerikanske virksomheder, endte overordnet set pænere end ventet.\nTilliden i serviceindustrien skuffede dog med et fald til 50,9, mens der var ventet en stigning til 52,0 ifølge Bloomberg News.\nForbrugertilliden var ventet at falde til 96,0 fra 98,0 i juni. Faldet blev mindre, da tallet kom ind med 97,3.\nSalget af nye huse steg til 592.000 enheder på annualiseret basis fra 572.000. Der var ventet 560.000 og tallet for maj blev oprevideret fra først rapporteret 551.000.\nFED-RENTEMØDE SKUDT I GANG\nDen amerikanske centralbank, Federal Reserve, indledte tirsdag sit rentemøde, der bliver afsluttet onsdag.\nDer er ifølge Bloomberg News ikke forventninger om, at banken strammer pengepolitikken ved dette møde, som er det første siden den britiske folkeafstemning om EU i juni, der som bekendt endte med et nej til det europæiske samarbejde.\n- Federal Reserve er stadig der, hvor man gerne vil se, hvordan det her med brexit kommer til at spille sig ud. Og så vil man også gerne lige se, hvordan de økonomiske konjunkturer ser ud, vurderer Kim Fæster, der er analytiker i Jyske Bank.\nUgens andet væsentlige centralbankmøde er i den japanske centralbank, Bank of Japan. Banken afslutter fredag sit rentemøde, og her venter økonomerne, at banken lemper pengepolitikken og udvider det igangværende opkøbsprogram.


Brug internettet på bedste vis - Videnscenter Hjørring\nDe fleste kender det. I løbet af året rammer vi mange højtider og begivenheder. Til mange af disse kommer det helt store spørgsmål på bordet. Hvad skal vi købe i gave? Det kan være svært at finde den helt rigtige gave. Heldigvis kan man finde masser inspiration til gaveindkøb på internettet. På internettet kan man desuden låne penge og måske finde kærligheden.\nHos https://gavetips.dk/anledning/julegaver/ finder man de bedste ideer og inspiration til forskellige begivenheder. Uanset om det er gaver til mors dag, en fødselar eller julegaver, kan Gavetips.dk hjælpe. Har man lyst til at lære mere om lånemuligheder, kan hurtigudbetaling.dk være behjælpelige. Så kan man virkelig bruge internettet på bedst mulig måde.\nStress omkring julegaveindkøb\nRigtig mange bruger tid og energi på at stresse over julegaveindkøb. Det er en stor festlighed, og gaverne er blevet en stor del af det. Derfor vil mange ofte gerne gøre noget ekstra ud af gaverne. Det er en tid, hvor man kan forkæle sine nærmeste lidt ekstra. Der er nogle gange meget høje forventninger til de gaver, man ønsker sig.\nMen hvad er en god gave i det hele taget? Og findes den overhovedet? At give gaver handler måske ikke kun om at være dem, der står på ønskelisten. Grunden til man overhovedet er begyndt at give andre gaver, har været forbundet med taknemmelighed. Hvis man ikke vil ud at købe de helt dyre julegaver, kan man være kreativ og give en mere personlig julegave.\nEn personlig gave kan være mange ting. Det kan være noget, som har haft stor betydning for giver og modtager af gaven. Måske kan man give billeder fra en god rejse, man har haft sammen. En god ide kan være at give en oplevelsesgave. Så kan man sammen lave noget sjovt sammen. Dermed bliver gaven til et godt minde. Oplevelser kan man aldrig få nok af.\nMan kan faktisk låne penge på internettet. Nu behøver man ikke længere gå i en fysisk bank. Dog er der nogle relevante forskelle på de to lånemuligheder. Det smarte ved lån online er, at det ikke tager særlig lang tid at få pengene ind på kontoen. Derudover stilles der ikke særligt høje krav til lånetageren. Dermed er sikkerheden ved et hurtigt lån meget lav.\nDet er dette, som gør den store forskel på de to muligheder for at låne penge. Lav sikkerhed medvirker, at lånet bliver forholdsvis dyrt at tage. Renterne kan stige rigtig hurtigt. Derfor er det en god ide, hvis man skaber sig et godt overblik over sin økonomi. På den måde sikrer man, at man kommer til at kunne betale beløbet tilbage indenfor rimelig tid.\nHvis man tager et lån som ikke kan betales tilbage, kan man blive presset til at tage flere lån oveni. På den måde kan lånene meget hurtigt hobe sig op. Derved ender man let i en ond spiral, hvor man ikke rigtigt kan komme ud af lånene igen. Derved kan man ende i en dyb gæld. Derfor bør man altid undersøge lånemulighederne grundigt, inden man kaster sig ud i det.\nPå https://citizen21.dk/ kan man faktisk være heldig at finde kærligheden. Datingsiders popularitet er steget meget de sidste par år. Manden bag citizen21 var selv heldig at finde kærligheden. Nu vil han prøve at hjælpe andre med at gøre det samme som ham.


Sprøde knoldselleri-rösti med hvidløg og parmesanost » Rodfrugtsrøsti\nSprøde knoldselleri-rösti med hvidløg og parmesanost – Rodfrugtsrøsti\nSprøde knoldselleri-rösti med hvidløg og parmesanost - Rodfrugt-røsti\nMåske er knoldselleri-rösti dit nye favorittilbehør?\nPrøv de sprøde knoldselleri-rösti (rodfrugtsrøsti) med hvidløg og parmesanost » Fantastisk tilbehørsopskrift til de fleste livretter\nLigesom blomkål, så har grøntsagen knoldselleri et hav af anvendelsesmuligheder, og bl.a. er knoldselleri genialt til at rive og anvende til ovnbagte rösti. Måske du allerede har prøvet opskriften med bacon, løg og havsalt?\nEllers finder du opskriften på mine sprøde knoldselleri-rösti med bacon, løg og havsalt – Rodfrugt-røsti, ved at klikke her.\nDer hersker ingen tvivl om, at hvidløg og parmesanost sætter kronen på værket efter min smag. Her får du virkelig en smagsoplevelse, der får mundvandet til at løbe – mums!\nTip! Lav rigeligt med røsti! – Det er et af de vigtigste tips, jeg kan give dig, når du laver rodfrugtsrøsti. Hjemme hos os spiser børn som voksne gode mængder, når jeg serverer de herlige rodfugtsrøsti. Det er jo skønt – sørg blot for at lave nok!\nTip! Når det gælder tilberedningen, så sørg for ikke at lave dine rodfrugtsrösti for tykke. Forsøg endvidere at holde tykkelsen ret ens, så vil røstienes bagetid tillige være ret ens.\n½ knoldselleri cirka 500 gram\n½-1 tsk havsalt eller almindeligt salt\nFjern skrællen på knoldsellerien med en skarp kniv. Del knoldsellerien i grove stykker, så det kan gå ned i foodprocessoren.\nKør knoldselleristykkerne gennem din foodprocessor med mellem eller lille rivejern. Alternativt kan knoldselleristykkerne rives på et almindeligt rivejern.\nSkræl hvidløgene og pres det i en skål. Bland hvidløg med knoldselleri, æg, salt , peber og revet parmesanost.\nPå en bageplade formes 16 små eller 9 store knoldselleri-rösti.\nBag dine knoldselleri-rösti i ovnen, i cirka 10 minutter, hvorefter dine rodsfrugtsrösti vendes med en spartel og bages i yderligere 10 minutter. Tag dine rodfrugtsrösti ud, når de er sprøde og gyldne.\nForrige artikelSådan får du styr på dit roderi og genvinder overblikket – ét skridt ad gangen!\nNæste artikelWORK SMARTER » Sådan klarer du bedst (røv)kedelige arbejdsopgaver!\nCremet blomkålsmos med flødeost, hvidløg og frisk persille\nOvnbagte blomkålsbuketter med pikantflødeost og gratineret mozzarellaost\nLuftig blomkålsmos med flødeost og frisk purløg » Nem tilbehørsopskrift\nSprøde knoldselleri-rösti med bacon, løg og havsalt » Rodfrugtsrösti\nOvnbagte broccolifritter med havsalt » Prøv en lækker opskrift på broccoli\nSuper sprøde “Crispies”: Ovnbagte squashchips med havsalt og sort peber\nCremet blomkålsmos med flødeost og havsalt » Bedre end kartoffelmos!\nOvnbagte ostegratinerede blomkålsbuketter – en nem tilbehørsopskrift\nHjemmelavet persillepesto med macadamianødder og revet parmesanost\nMette september 5, 2020\tAt\t8:34 am\nJeg synes de smagte mega godt, men da jeg formede mine til den form som jeg synes en røsti skal, så skulle de have meget, meget mere tid i ovnen.\nDe fik 30 min ved 200 grader og så 10 min ved 250 og med grill funktion\nJohnny Christensen september 6, 2020\tAt\t7:26 pm\nSuper du fandt en perfekt tilberedningstid til dine røsti 😉\nTak for skøn feedback Mette – Tak fordi du følger med, deler og synes godt om min opskrifter 😀\nHenrik februar 21, 2021\tAt\t5:58 pm\nVores 5-årige har sagt at ‘det er hans yndlingskartofler’. De smagte dejligt – vi prøver med lidt revet muskatnød næste gang vi laver dem!\nJohnny Christensen februar 24, 2021\tAt\t9:16 am\nHej Henrik, Sikke en fantastisk feedback 😀


Nyhed : Generalforsamling i Køge Svømmeklub | Dansk Svømmeunion\nGeneralforsamling i Køge Svømmeklub\nKøge Svømmeklub kan på klubbens ordinære generalforsamling onsdag den 16. marts for 4. år i træk fremlægge et overskud på årets drift.\nKøge Svømmeklub afholder onsdag den 16. marts ordinær generalforsamling i klubhuset, Scheelsvej 2 A, Herfølge, kl.19.00.\nVi har nu igennem 4 år lagt megen energi i at styrke og udvikle det økonomiske fundament, og dette arbejde har nu båret frugt siger forretningsfører Michael B. Espersen, som sammen med klubbens kasserer Dorthe Diamant på generalforsamlingen for 4. gang i træk kan fremlægge et regnskab med et i år særdeles flot overskud. Det økonomisk fundament sikrer, at de langsigtede planer kan gennemføres med konsekvens, så vi f.eks. nu kan stikke spaden i jorden og bygge til vores klubhus uden at skulle ud på lånemarkedet.\nUdvidelsen af vores klubhus i Herfølge er et stort ønske der går i opfyldelse. Vores klubliv har de senere år været inde i en rivende udvikling hvor vi blandt andet har fået en cafe op at stå som har åben 3 dage om ugen, desuden bruges klubhuset til blandet andet fælles spisning for konkurrencesvømmerne - diverse møder - kurser m.v. så rammerne har længe været for små, og vi har for mange gange måtte "smide" forældre ud af klubhuset fordi der skulle holdes møde, dette skulle gerne være fortid efter sommerferien fortæller Michael B. Espersen.\nKøge Svømmeklub har i det forløbende år også styrket og udviklet et i forvejen godt samarbejde med Køge Kommune, med henblik på at kunne blive kraftcenter i Dansk svømning.\nPå det sportslige område har Køge Svømmeklub igen bevist, at vi er på rette vej. Højdepunkterne har været oprykningen til Svømmeligaen - bronzemedaljen ved DM hold for årgangssvømmere samt Linda Lunds bronzemedalje på 100 medley ved de danske kortbane mesterskaber.\nSvømmeskolen, som er en meget vigtig del af Køge Svømmeklub, har kunnet fastholde en stærk trænerstab, og vi har i årets løb med stor succes afholdt Stjernejagt og årets chance. På grund af reparations- arbejde i Herfølge Svømmehal i sommeren 2004 var det desværre ikke muligt at afvikle vores sommer svømmeskole, men vi er klar igen i 2005, og det bliver i de to første uger af skolens sommerferie.\nPå stævnefronten har vi i 2004 med stor succes afviklet endnu en udvidet udgave af Køge Open, med konkurrence i både Køge Svømmeland og Herfølge Svømmehal. I 2004 havde stævnet foruden de danske klubber deltagelse af svømmere fra Sverige - Norge - Færøerne og Island, og det nye koncept for stævnet har virkelig vist sig at være en succes.\nKøge Svømmeklub har også fået opbygget et godt og konstruktivt samarbejde med Køge Svømmeland og uden deres store velvilje, havde vi ikke mulighed for at køre med det aktivitetsniveau, som vi gør.\nIgen i 2004 har der været brug for masser af frivillig arbejdskraft, kunsten er at få mange til at være med, så behøver den enkelte ikke at gøre så meget.\nPå bestyrelsesniveau er det svært at undgå et stort arbejdspres, så det er naturligt, at der jævnligt vil være brug for friske kræfter.\nPå valg til bestyrelsen er formand John Pihlkjær (genopstiller), sekretær Ulla Kristiansen (genopstiller ikke), kasserer Dorthe Diamant (genopstiller ikke), Ole Nielsen (genopstiller) og desuden går næstformand John Jensen uden for tur. Som nye kandidater opstiller bestyrelsen: Susanne Graffmann, Lars Dideriksen og Karsten Johansen.


Shop amok i Søstrene Grene: Neonfarvede stickers | Mit krearum [my creative space]\nLækre neonfarvede dots, stjerner, hjerter og pile – som endda både peger til højre og venstre ;)\nHele 19 forskellige slags sneg sig ned i min indkøbskurv – og af udvalgte pakker endda flere af samme slags…\nMen så har jeg også stickers på lager til de næste mange års kreative syslerier!\n[Øh… Det vil jeg da i hvert fald forsøge at huske, næste gang jeg falder over endnu en neonfarvet sticker…]\n[Neonfarvede stickers med pile fra Søstrene Grene. Absolut min favorit af alle dem, jeg købte]\nOg så var de… næsten… gratis\nHver pakke med neonfarvede stickers koster kun 4,98 kr. – og i hver pakke er der over hundrede stickers – så jeg følte næsten, at de var gratis.\nSå TAK til min allerkæreste kreative medsøster, som virkelig forstår, hvad mig og mit indre kreative legebarn har brug for på en mørk mandag aften til alle vinterens papirprojekter og måske adventspakkegaver :)\nEr det bare mig – eller kan du også finde på at shoppe lige så vildt ind, når du ser noget, du bare ikke kan leve foruden…?\nPS. De havde MASSER af stickers på lager, også efter jeg købte så rigeligt – på Strøget i København :)\n← Instagram – I surrender! Invitation til ny gratis kreaklub i Køge – hver onsdag aften →\n12 tanker om "Shop amok i Søstrene Grene: Neonfarvede stickers"\nGitte 11. november 2013 kl. 23:06\nSusanne, det er fantastisk, hver gang jeg læser dine indlæg, har jeg på en eller anden måde “oplevet” det samme. F.eks. var jeg også forbi søstrene grene idag, og der kom også temmelig mange klistermærker med hjem. Jeg har også “hjulpet” ham Jesper Bergstrøm igang, dvs vi var et hold der var prøvekaniner da han lige startede op med positiv psykologi. Tror vi lever et parallel liv :-)\nGlæder mig til at se hvad det næste der skal ske er ;-)\nmitkrearum Forfatter 11. november 2013 kl. 23:21\nHold nu op, hvor pudsigt altså!!! Tror vi er mange kreative skæbner forbundet på kryds og tværs for tiden – alle med ønsket om at suge alle de skønne, dejlige kreative energier til os og videregive dem til hele verden.\nPhew… Godt vi ikke var i Søstrene Grene samtidig i dag – så havde vi sikkert hypet hinanden op til at købe hele butikken :)\nGad så godt at ha været Jesper Bergstrøms prøvekanin. Han er så fantastisk i alt hvad han tænker, siger og gør!!\nSpændende hvad ugen bringer – for dig og mig ;) Følg med i næste afsnit…\nMajbrit 11. november 2013 kl. 23:18\nJeg er nok mere en stjernepige :)\nmitkrearum Forfatter 11. november 2013 kl. 23:25\nStjernepige… Smager lige på ordet… Lyder smukt, funklende og drømmende…\nLisbet *LLL&Co.* 11. november 2013 kl. 23:42\nDot dot dot … og stjerner … og neon! UHMMM!!!\nME LIKE … A LOT(!!!)\nJeg købte sådan ca. det halve lager af disse stickers, sidst Søstrene Grene havde dem til salg. Så jeg har også til MANGE års forbrug … med mindre jeg finder på at tapetsere med dem. ;-)\nNu skal vi kun sove 5 gange, inden vi ses igen til blogtræf! Woohoo! :-)\nPå gensyn, Susanne … *SMIL* fra Lisbet\nmitkrearum Forfatter 11. november 2013 kl. 23:53\nMan må aldrig gå ned på neonfarvede livsforlængende lykkepilleerstattende neonfarvede stickers.\nTænk på, hvor stor glæde vi (halvvoksne) piger har af at føle os som teenagere igen :)\nTror jeg var på Læsø, da de kom i butikkerne første gang, men NU har jeg fået hamstret tilstrækkeligt, så jeg skal udvide med endnu en kreakasse i krearummet ;)\nMåske jeg kan låne en af dine store nye kasser? Tror liiiige mine stickers kan være i sådan en… Tillykke med din nye smukke, smarte opbevaringsløsning!!!\nLige om lidt zzzzover jeg – og så er der kun 4 nætter igen.\nKatrine 12. november 2013 kl. 21:17\nJeg leder efter dem, men de er ikke i min by :-( ER der nogen der vil sælge?\nmitkrearum Forfatter 13. november 2013 kl. 00:17\nHvis der er flere på torsdag, vil jeg rigtig gerne købe flere til dig og sende – hvorhen? Det er stort set kun de neonpink pile, jeg har købt ekstra af til mig selv… Hvilke slags (farve og figur) er du mest interesseret i?\nKatrine 13. november 2013 kl. 08:41\nDu er da et fantastisk menneske :-0 Jeg er helt helt vild med stjernerne i alle størrelser og med prikkerne/cirklerne i alle størrelser :-) Min mail er katrinemarie@hotmail.com, så kan jeg lige få dit kontonummer og du min adresse – hvor er du bare hjælpsom!\nKatrine 13. november 2013 kl. 08:43\nI lyserød/pink ;-)\nmitkrearum Forfatter 13. november 2013 kl. 18:35\nDet var så lidt :) Skal til Kbh i morgen, og slår et smut forbi Søstrene Grene og ser efter neonpink dots og stjerner til dig – og så skriver jeg igen, hvis der er gevinst :)\nmitkrearum Forfatter 19. november 2013 kl. 07:30\nSelv tak – så er der indkøbt lækre neonfarvede pink stickers til dig – så er det bare et spørgsmål om, hvor de skal sendes hen…?


Videoovervågning sænker kriminaliteten | SecurityUser.com\nVideoovervågning sænker kriminaliteten\nDer er installeret omkring 27.000 kameraer i tyske tog. Foto: Freeimages\nTogselskabet Deutsche Bahn og politiet har fremlagt kriminalitetsstatistikken for 2015. Begge hævder, at videoovervågning i togene og på banegårdene er årsagen til mindre kriminalitet. Det skriver Flensborg Avis.\nSammen med forbundspolitiet (Bundespolizei) meddelte Deutsche Bahn, at kriminaliteten i tog og på banegårde i 2015 er faldet med tre procent, når man sammenligner med 2014. Især hærværk, graffiti og tyveri af metalgenstande er gået tilbage.Og sikkerhedschefen for Deutsche Bahn, Hans-Hilmar Rischke, kender årsagen til den positive udvikling.\n-Sikkerhedspersonalet er blevet mere synlige, og vi har installeret flere overvågningskameraer, siger Hans-Hilmar Rischke til Flensborg Avis.\nI 2015 fik 70 banegårde i Tyskland nye anlæg til videoovervågning.Dermed har 500 tyske banegårde nu omkring 7000 kameraer. I togene er der installeret omkring 27.000 kameraer, og Deutsche Bahn har planer om at skrue budgettet for overvågningen op fra 25 til 85 millioner euro.Men den stigende overvågning hos Deutsche Bahn falder ikke overalt i god jord.\nSlesvig-Holstens vicekommitterede for datasikkerhed, Barbara Körffer, gør opmærksom på, at kameraer ikke er den eneste metode.\n-Ganske vist virker de afskrækkende på nogen, og i nogle tilfælde kan videomaterialet bruges til efterfølgende retsforfølgning af gerningsmændene, siger Barbara Körffer.\nMen hun mener, at videoovervågning hurtigt kan blive et indgreb i borgernes grundlæggende rettigheder.


SDU-retsmediciner får prestigefyldt post i Interpol spring\nSDU-retsmediciner får prestigefyldt post i Interpol Peter Juel Thiis Knudsen fra Retsmedicinsk Institut skal rådgive og bistå Interpol med lægefaglig ekspertise i tilfælde af katastrofer og store ulykkerRetsmediciner Peter Juel Thiis Knudsen fra Retsmedicinsk Institut ved Syddansk Universitet er blevet udnævnt til Deputy Chair Scientific, det vil sige næstformand i Interpols Standing Committee on Disaster Victim Identification. Det er den afdeling, der leverer læge- og tandlægefaglig bistand i tilfælde af katastrofer, flyulykker og naturulykker som jordskælv eller tsunamier, hvor hundred- el. tusindvis af ofre skal identificeres. Det er første gang, at en dansker får posten som Deputy Chair Scientific, og det er første gang, at en retspatolog får den. Normalt er det en tandlæge, der næstformand, men nu har Interpol besluttet, at hvervet skal gå på skift mellem tandlæger og retspatologer. Så de kommende to år er det SDU’s Peter Juel Thiis Knudsen, der har den prestigefyldte post. Sikre personel ved katastrofer\nSom Deputy Chair Scientific skal Peter Juel Thiis Knudsen rådgive Interpol i lægefaglige og tandlægefaglige spørgsmål i forbindelse med identifikation af ofre ved katastrofer. - Derudover skal jeg også sikre, at vi har et beredskab i tilfælde af en større ulykke. Nu har der for eksempel lige været to flystyrt i Congo, og hvis landet beder Interpol om hjælp, skal jeg sikre, at vi har læger, antropologer og tandlæger, som vi kan sende derned med kort varsel, siger Peter Juel Thiis Knudsen. Interpol er den største internationale politi-organisation i verden med 188 lande. Organisationen blev grundlagt i 1923 med henblik på at forhindre og bekæmpe international kriminalitet. Peter Juel Thiis Knudsen har siden 2005 været medlem af ledelsen af Rigspolitiets ID-beredskab, og i denne funktion planlagde han og deltog i den retsmedicinske del af den danske ID-indsats efter tsunamien i Thailand i 2004-05.15.07.2011Tilbage til nyhedsoversigten